Milan Beko stabilno, intenzivno se traga za napadačima\nBEOGRAD – Stanje ranjenog Milana Beka je jutros stabilnije u odnosu na proteklu noć, saopštio je Klinički centar Srbije.\nZbog težine i vrste povrede narednih pet do sedam dana postoje rizici, i nastavlja se sa njegovim intenzivnim lečenjem, dodaje se u saopštenju.\nMinistar unutrašnjih poslova Nebojša Stefanović izjavio je danas da je policija pronašla četiri čaure i jedno zrno na mestu gde su dve osobe sinoć pokušale da ubiju biznismena Milana Beka.\nStefanović je istakao i da policija intenzivno radi u nekoliko pravaca na otkrivanju motiva za pokušaj ubistva, ali da, prema dosadašnjim informacijama, oni koji su pucali nisu bili profesionalci.\nOn je rekao na konferenciji za novinare i da je policija uzela snimke video kamera sa objekata u blizini, a da je jednom od napadača spala s glave kapuljača.\n„Tokom čitave noći smo radili na rasvetljavanju slučaja pokušaja ubistva Beka i imamo određene tragove“, rekao je Stefanović dodavši da je policija pronašla sve četiri čaure i jedno zrno „što je veoma važno za forenzičku istragu“.\nPrema njegovim rečima, pretpostvalja se da je toliko metaka ispaljeno u Beka sa daljine ne veće od metar.\n„U svakom slučaju ono što je potpuno jasno radi se najverovatnije o dva napadača, o licima koja nisu profesionaloci … , ljudi iz policije s kojima sam razgovarao su mi dali više argumenata za to“, rekao je Stefanović.\nOn je naveo u prilog toj tvrdnji da je „jedan od napadača koji je pucao u Beka sa udaljenosti od ne više od jednog metara je od četiri hica sa dva promašio, a sa dva pogodio, što je bilo srećno po Beka“.\n„Da je bio, profesionalnac verovatno ne bi promašio sa manje od metra, a istvoremeno smo pronašli sve četiri čaure i čak jedno zrno“, rekao je Stefanović.\nPrema njegovim rečima, obično profesionalci imaju određene uređaje da čaura padne u kesu i da ne bude pronađena.\n„Nisu imali zaštitu za lice samo, kapuljače, a jednom je kapuljača spala sa glave tako da imamo i svedoke koji su mogli da ih vide“, rekao je on.\nPrema njegovim rečima, svi ti i drugi detalji ukazuju da se ne radi o profesionalcima, a policija proverava i da li su ta lica ranije boravila u tom prostoru.\nStefanović je naveo i da policija u pogledu motiva napada radi u nekoliko pravaca istakvaši da je zadovoljan brzinom kojom je reagovano u istrazi.\n„Ogroman broj ljudi radi na ovome i uveren sam da ćemno to brzo rešiti“, rekao je on izrazivši uverenje da će policija u potpunosti rasvetliti ovaj slučaj i da će uspeti da uhapsi „u neko dogledno vreme ‘ izvršioce.\nStefanović je rekao i da imamo nekolio ideja, odnosno pravaca o motivima napada „koje smo počeli da razmatramo zato što postoje određene indicije“, dodavši da o tome ne može da govori.\nOn je naveo da će nove informacije o stanju Milana Beka novinari dobiti danas u 10 sati.\nNačelnik beogradske policije Veselin Milić izjavio je sinoć da su najverovatnije dva izvršioca učestvovala u napadu na biznismena Milana Beka.\nIspred Urgentnog centra sinoć se okupila grupa njegovih prijatelja i saradnika, među kojima su Miodrag Kostić, Toplica Spasojević, Čedomir Jovanović, Milorad Vučelić i advokat Zdenko Tomanović.\nBeko je juče oko 17 sati ispred svoje kuće na Dedinju pogođen u stomak.\nEvo kako naći bogatog "taticu" (video)Ostvario san iz detinjstva: Sam napravio sportski automobil (video)Ispunila mu se želja: Čovek sa najvećim penisom dobio ponudu za porno filmŽene u kasnim tridesetim - tetkaste?Prešišao i porno glumca: Meksikanac sa najdužim penisom na svetu (video)Anketa


OPŠTA BOLNICA ZRENJANIN OBELEŽILA 120 GODINA POSTOJANJA GRAĐANIMA ISKAZANA ZAHVALNOST - Opšta bolnica Đorđe Joanović Zrenjanin\nOPŠTA BOLNICA ZRENJANIN OBELEŽILA 120 GODINA POSTOJANJA GRAĐANIMA ISKAZANA ZAHVALNOST\nOpšta bolnica “Đorđe Joanović” Zrenjanin je obeležila svoj jubilej - 120 godina postojanja, svečanom akademijom koja je održana u sali Narodnog pozorišta “Toša Jovanović” u Zrenjaninu.\nDogađaj je okupio veliki broj lekara kako onih koji su u radnom odnosu, tako i onih u penziji, predstavnike Pokrajinske vlade, Srednjobanatskog okruga, lokalnih samouprava, zdravstvenih ustanova iz Srbije, i svih saradnika.\n»Danas je dan, kada treba da se setimo čitave plejade velikana koji su bespoštedno davali, ne samo stručni, nego i ljudski deo svog bića i radili na unapređenju zdravlja i života u ovoj sredini. Punih 12 decenija je naša bolnica uspela da održi imidž visoke stručnosti, dometa i organizacije i da po tome ostane upamćena i upisana u analima medicine.« - rekla je dr Gordana Kozlovački M.Sc, direktorka Opšte bolnice bolnice Zrenjanin u svom obraćanju.\n»Opšta bolnica u Zrenjaninu je ponos osnivača i danas delimo radost na ovom velikom jubileju. Pokrajinski sekretarijat za zdravstvo, socijalnu politiku i demografiju je u prethodnom periodu uložio preko 100.000.000,00 dinara u opremanje zrenjaninske bolnice. Ovo je bolnica koja je prva dobila akreditaciju na sedam godina što znači da je najbolja u kvalitetu pružanja zdravstvene zaštite. To nije bolnica koja je ostala samo na nacionalnom standardu kvaliteta, nego posduje i dva ISO standarda, što znači da granica ove bolnice nije samo Republika Srbija, nego i region i sigurno će jednog dana, kada usluge budu mogle da se naplaćuju, pružati i pacijentima iz okruženja. Korišćenjem solarne energije, ova bolnica dokazuje da poseduje visok stepen društvene i ekološke odgovornosti.« - istakla je dr Danijela Stanković Baričak, pomoćnica pokrajinske sekretarke za zdravstvo, socijalnu politiku I demografiju.\nGradonačelnik Zrenjanina Čedomir Janjić čestitao je rukovodstvu Bolnice ovaj veliki jubilej “Obeležavanje 120 godina rada jedne ustanove jeste prilika da vidimo šta smo uradili u nekom prethodnom periodu i da li smo dostojni naših predaka koji su osnivali, gradili i unapređivali bolnicu. Ne smemo zaboraviti da su Zrenjaninci decenijama izdvajali svoj doprinos, izdvajajući sredstva od svojih plata i gradili novu bolnicu. Grad se takođe uključuje da pomogne i koliko je to moguće, unapredi rad zrenjaninske bolnice.\nNa kraju svečanosti predstavnicima Pokrajine, Srednjobanatskog regiona, opština i zdravstvenim institucijama uručene su zahvalnice, a najveća zahvalnica namenjena je građanima Srednjobanatskog okruga za doprinos u gradnji nove bolnice.\nSvečanoj atmosferi doprineli su oktet zrenjaninske filharmonije, operska pevačica Ana Aleksić Šajrer i glumac Jovica Jašin.


Veselinović podneo tužbu protiv portala NS uživo - Društvo - Dnevni list Danas\nPočetna » Društvo » Veselinović podneo tužbu protiv portala NS uživo\nVeselinović podneo tužbu protiv portala NS uživo\nPredsednik Pokreta za preokret Janko Veselinović podneo je tužbu protiv portala „NS uživo“ i odgovornog urednika Nikole Bilića, zbog „kleveta koje su 21. marta i 4. aprila objavljene na sajtu tog portala“, saopšteno je danas iz tog pokreta.\n0Piše: Beta 13. maja 2019. 11.42 Izmenjeno: 14. maja 2019. 04.01\nU saopštenju Pokreta za preokret navodi se da su autor i urednik u tekstovima koji su objavljeni „bez ikakve prethodne provere“ imali za cilj da „povrede čast i ugled Janka Veselinovića“, kao i da se on „kompromituje privatno i profesionalno, odnosno kao jedan od opozicionih lidera koji učestvuje u organizaciji protesta ‘Jedan od pet miliona'“.\n„NS uživo nije reagovao na zahtev Janka Veselinovića da se u zakonskom roku objavi demanti, i očito je da je reč o politički dirigovanoj kampanji sa ciljem komprovitovanja političkih protivnika“, piše u saopštenju.\nU saopštenju se dodaje i da, kako je navedeno, „slične gebelsovske klevete“ prema Veselinoviću plasiraju Fejsbuk stranice „Srbija na zemlja“ i „Beograd je naš grad“.\nJanko Veselinović, NS uživo, Pokret za preokretBeograd\nVeselinović: Nećemo da učestvujemo na sprovodu demokratije


"KROSOM ZA ZDRAVIJI ŽIVOT" POSLAO SNAŽNU PORUKU - Opština Pljevlja\n„KROSOM ZA ZDRAVIJI ŽIVOT“ POSLAO SNAŽNU PORUKU\n6. oktobra 2021. 6. oktobra 2021. Jasmin Kuluglija 76 Views\nOpština Pljevlja – Sekretarijat za društvene djelatnosti je u nedelju 3.10.2021.godine sa početkom u 12h na „Trim stazi“ u parku ,,Vodice“ organizovao sportsku manifestaviju „KROSOM ZA ZDRAVIJI ŽIVOT“, u sklopu obilježavanja Evropske nedelje sporta.\nOdlični vremenski uslovi i dobra organizacija su pratili ovu sportsko-rekreativnu manifestaciju, koja je imala za cilj da se što više djece i rekreativaca uključi u bavljenje sportom, sa porukom da budemo aktivni.\n‼Učešča su uzeli učenici gradskih i seoskih osnovnih škola od 4-9 razreda kao i rekreativci, a sve u skladu sa važećim mjerama IJZ.\nSvi učesnici manifestacije su dobili majicu na poklon kao i medalju za učešće koja simbolizuju da je aktivizam i zajednštvo najvažnije u sportu sa porukom VAŽNO JE UČESTVOVATI!\n← Saopštenje Opštine Pljevlja, povodom netačnih navoda objavljenih 05.10.2021. godine na stranici Pljevaljskog portala, a radi cjelovitog i instinog, činjenicama potkrijepljenog, informisanja javnosti Pljevalja\nADAPTIRAN TEREN KOD OSNOVNE ŠKOLE U KOMINIMA →


Letovanje u Srbiji skuplje nego u inostranstvu - TV, radio i internet Biser, Pozarevac\n7. 08 2020.Turizam, Vesti\nVeliki broj građana zbog nemogućnosti putovanja u inostranstvo usled epidemije prinudno je odlučio da odmor ove godine provede u Srbiji, a zakon “ponude i potražnje” izazvao je drastičan skok cena.\nOdmor u Srbiji je za njih još uvek upitan jer za najam vikendice sa dve spavaće sobe na Fruškoj gori, nacionalnom parku udaljenom dvanaestak kilometara od Novog Sada, u avgustu za istu dužinu boravka treba izdvojiti 97.630 dinara, odnosno 830 evra.\nCene više u proseku za oko 15 odsto\nAleksandar Seničić, direktor Nacionalne asocijacije turističkih agencija Srbije (YUTA), objašnjava za Radio Slobodna Evropa (RSE) da su velike razlike u cenama evidentne na najpopularnijim destinacijama i ocenjuje da je normalno da odnos povećane tražnje kao posledicu ima i povećanje cena.\n“Podatak da nema skoro ni jednog slobodnog termina u narednih mesec i po dana daje za pravo vlasnicima da ih shodno tražnji ponude po višim cenama, s obzirom da je očigledno da na tržištu postoji klijentela koja to može i hoće da plati”, ističe Seničić.\nOn kaže da je, prema analizi koju je YUTA uradila, smeštaj u hotelima na istom ili sličnom nivou kao i prošle godine, te da su hoteli sa pet zvezdica i prošle godine bili skupi, ali da to nije upadalo u oči u daleko većoj ponudi inostranih i domaćih aranžmana.\n“U privatnom smeštaju na najpopularnijim destinacijama, kakve su Zlatibor, Sokobanja, Vrnjačka Banja, Kopaonik, Stara Planina, cene su više u proseku za oko 15 odsto, što je uzrokovala povećana potražnja i limitiran broj kreveta u ponudi”, kaže Seničić za RSE.\nGrađani Srbije mogu da putuju u samo šest zemalja\nDržavljanima Srbije bez PCR testa i karantina omogućen je ulazak u svega nekoliko zemalja, tako da se mogu kupati samo na plažama Albanije, Egipta, Meksika, Turske, Neuma u Bosni i Hercegovini, Maldiva.\nDo letovališta u Turskoj, Albaniji i Neumu mogu stići kolima, ali do Egipta, Maldiva i Meksika samo avionska karta košta i do 1.600 evra.\nPrimera radi, all-inclusive devetodnevni aranžman u meksičkom Kankunu, u hotelu sa pet zvezdica, u avgustu i septembru košta više oko 1.700 evra po osobi, navode u agenciji Dream Land.\nSlične su cene i za desetodnevne paket aranžmane na Maldivima u istom periodu – kreću se, zavisno od hotela, između 1.370 i 1.570 evra po osobi.\nZa kuće i nekoliko stotina evra dnevno\nKako to malo ko u Srbiji može priuštiti, najveći broj građana opredelio se za letovanje u zemlji.\n“Iako je u odnosu na jun mesec primetan strah od letovanja zbog epidemije, koji je doveo do smanjenog interesovanja i za domaće destinacije u kolektivnom smeštaju – u većim hotelima i naseljima – primetno je veće interesovanje domaćeg stanovništva za destinacije u Srbiji nego proteklih godina”, kaže Aleksandar Seničić.\nZanimljivo je, dodaje, da zasebne kuće koje nude bezbedno okruženje i distancu od ostalih turista dostižu cene od čak nekoliko stotina evra na dnevnom nivou.\nSeničić za RSE navodi je da prema podacima kojima raspolaže, potražnja domaćih gostiju povećana u proseku za 40 odsto. Razlozi za to su, kako navodi, u većem broju vaučera Vlade Srbije za subvencionisano letovanje u Srbiji svima koji imaju manju mesečnu zaradu od 60.000 dinara, ali i situacija u kojoj su ljudi onemogućeni da putuju na glavne destinacije u inostranstvu.\nVeliko interesovanje za vaučere\nMilan Petković, direktor niške turističke agencije Euroturs, objašnjava da je u junu vladalo veliko interesovanje, te da je većina kapaciteta u privatnom smeštaju, gde su primani vaučeri, rasprodato.\n“To su uglavnom jeftinije sobe, koje su se izdavale po ceni od 1.000 do 1.500 dinara (od 8,5 do 12,5 evra) dnevno, ali toga više nema”, kaže za RSE Petković.\nOstali su, dodaje on, hoteli u banjama i planinama, gde se soba može iznajmiti za 30 evra dnevno, dok je, naravno, hotelski smeštaj visoke kategorije nekoliko puta skuplji.\nU junu, kaže Petković, nije bilo slobodnih mesta na Zlatiboru, Kopaoniku, u Vrnjačkoj banji, Sokobanji. Međutim, sa pojavom drugog “pika” korona virusa krajem juna usledio je, podseća on, veliki broj otkaza rezervacija, ali se očekuje ponovno povećanje potražnje sa zaravnjivanjem epidemijske krive.\nIma, razume se, mada sve manje, u privatnom smeštaju i cena prilagođenijih džepu prosečnog građanina Srbije, koje se, kako navode u Eurotursu, mogu naći u rasponu od 400 do 600 evra za desetak dana za četvoročlanu porodicu. Oni koji su do sada letovali u Crnoj Gori i Grčkoj znaju, međutim, da se u junu i julu najam apartmana plaća i dvostruko manje od ove cifre.\nKuća na selu i do 900 evra\nDanica Malešević iz Beograda i njen bračni drug nemaju pravo na vaučere. Za RSE ona kaže da je zbog nemogućnosti letovanja na omiljenim destinacijama na Halkidikiju, u severnoj Grčkoj, ovog leta njena tročlana porodica želela da letuje na Zlatiboru, ali je odustala kad je videla da dvokrevetni apartman u jednom od odmarališta za 10 dana u avgustu košta više od 64.000 dinara (544 evra).\nPonadala se, dodaje, da bi najam seoskog domaćinstva mogao biti jeftiniji, ali ponovo se neprijatno iznenadila kada je videla da domaćinstvo u mestu Šljivovica na Tari, u avgustu za 10 noći za dve odrasle osobe traži čak više od 105.000 dinara (oko 900 evra).\nOdlučili su se na kraju, za dvokrevetnu sobu u kući na Staroj planini, gde će za desetodnevni boravak platiti četiri i po puta manje – 23.500 dinara (200 evra).\nI među onima koji nude smeštaj postoji nejedinstvo kada je u pitanju cena. Tako je na primer vlasnik jedne vikendice na Zlatnom jezeru u Nacionalnom parku Đerdap na Twitter nalogu sa kojeg promoviše smeštaj napisao: “Imajte u vidu, makar za sledeću sezonu, da nismo bili barabe i nismo dizali cene u ovom ludilu i opštoj pomami za smeštajem u Srbiji”.\nTuristička organizacija nema uticaj na cene\nAleksandra Ilić iz Turističke organizacije Srbije (TOS) ističe da se građani Srbije najčešće opredeljuju za letovanje u privatnom smeštaju, na čije cene TOS nema nikakav uticaj.\n“Cene privatnog smeštaja formiraju se slobodno, a određuje ih zakon ponude i potražnje, pri čemu je, uprkos rastu cena, evidentna povećana potražnja”, objašnjava ona.\nPrema poslednjim podacima Republičkog zavoda za statistiku, za prvih šest meseci ove godine u Srbiji je boravilo ukupno 780.785 turista, što je za 53 odsto manje u odnosu na isti period prošle godine. Inostranih gostiju je bilo za 65 posto manje nego zaključno sa junom 2019, a domaćih za 42 odsto.


Vesti online / Sport / Fudbal / Rajevac: Biću selektor Srbije!\nSelektor fudbalske reprezentacije Gane Milovan Rajevac izjavio je da bi krunu njegove trenerske karijere predstavljalo preuzimanje selekcije Rusije ili Srbije, prenosi "Press".\nNa razgovor sa reporterima Pressa bivši trener Vojvodine došao je sa podočnjacima do zemlje, ali je i u takvom stanju demonstrirao prisan odnos sa izabranicima i članovima strušnog štaba koji su mu se obraćali sa "bos" ili "čif". Gana će večeras u četvrtfinalu SP u Južnoj Africi igrati protiv Urugvaja.\n"Kako se osećam? Pravo da vam kažem, ne znamo svi gde više udaramo. Telefon mi zvoni non-stop, javljaju se novinari iz Francuske iz Italije, ali sam ugasio ton, tako da odgovaram samo na SMS poruke. I to kome stignem... Ovo je moja godina", rekao je Rajevac.\nGana je na prvom meču na Mundijalu savladala Srbiju 1:0.\n"Osećao sam se nekako prazno. Izlazim na teren i nekako po navici gledam u svoju decu... Vidim Laneta, Pantu, Žigu, momke koje sam trenirao u Crvenoj zvezdi. Mnogo mi je bilo teško posle utakmice kada sam ušao u njihovu svlačionicu. Bili su zgrčeni, maser Mače (Goran Zuvić, prim. aut) je plakao. Kada mi je Antić čestitao, poželeo sam mu da uzme šest bodova. Odgovorio mi je da će pokušati.... Osećam da je Srbija uzavrela, da se podigla velika prašina u otadžbini. Javljali su se već Ljupko, Bata Đora, bivši igrači... U Gani se takođe isto priča o Srbiji, zato na sve ovo ne gledam samo kao na svoj uspeh...", rekao je srpski stručnjak.\nOpšte je mišljenje da Srbija nije iskoristila vaš trenerski potencijal, da u otadžbini niste dobili pravu priliku da pokažete šta možete?\n"Pa, ja sam najuspešniji trener u istoriji Crvene zvezde, imam stopostotan učinak... šalim se, naravno, mogu samo da zahvalim Bati Butoroviću koji mi je pružio priliku u Vojvodini. Od tada sam nekako bio predodređen da pravim uspehe... Nekako sam i kao Murinjo dobro ispekao zanat dok sam bio pomoćnik u nekoliko klubova. Tajna je u tome što smo jedina afrička selekcija koja je podmladila reprezentaciju. Ne robujemo imenima, nema nedodirljivih, a inspiraciju igrači pronalaze u muzici. U našem autobusu je uvek veselo, hoćete da vam dovedem našeg ekonoma. On sa sobom nosi bubnjeve i stalno ih udara", istakao je selektor Gane.\nOn je rekao da mu je na uspehu na turniru u Južnoj Africi čestitao i predsednik Gane.\n"Predsednik me je zvao, čestitao, dolazio je i ovde... Mnogo je teško biti selektor Gane, to vam je u istoj ravni sa predsednikom države. To mesto zovu 'velika stolica' i ne daj bože da vam krene po zlu. Ima ih 23 miliona i svi misle da mogu da budu selektori. Dobro je što sam uspostavio harmoniju u ekipi, pogotovo što je Gana kao i bivša Jugoslavija. Ima hrišćana i muslimana, ali igrači se zajedno mole", dodao je Rajevac.\nOn je potom odgovorio na pitanje da li voleo da preuzme reprezentaciju Srbije.\n"Možda jednog dana, ali sada imate Antića. Treba da shvatite da je ogroman uspeh i sam plasman na Mundijal... Recimo da bih voleo da budem selektor Rusije. Pravoslavna zemlja, a tamo još nijedan Srbin nije radio", zaključio je selektor Gane.


Za praznično osvetljenje 150 miliona dinara - Dnevni list Danas\nPočetna » Beograd » Za praznično osvetljenje 150 miliona dinara\nNovogodišnji doček u Beogradu - namet na gradsku kasu ili ulaganje koje će se isplatiti\nZa praznično osvetljenje 150 miliona dinara\nMali: Za novogodišnje praznike očekujemo porast noćenja turista za 20 odsto * Alimpić: Ako se štedi na socijalnim davanjima i penzijama, trudnicama i porodiljama, onda može da se prištedi i na proslavama\nPostavljanje novogodišnjeg osvetljenja biće završeno ovih dana, a beogradske ulice svetleće praznično naredna tri meseca. Nedovoljno jasne izjave zvaničnika prethodnih dana o tome koliko će to koštati gradski budžet pojasnio je gradonačelnik Siniša Mali.\n0Piše: I. Nikoletić 03. novembra 2016. 14.47\nOsvetljenje će biti uključeno 90 dana, pa će utrošena struja koštati oko dva miliona dinara, dok je 150 miliona dinara izdvojeno za kupovinu novih svetiljki, rekao je Mali za Danas.\n– S obzirom na to da smo poslednjih sedam godina postavljali iste, reparirane ukrase, kojima je rok trajanja do tri godine, odlučili smo da ove godine uložimo više u novogodišnje osvetljenje kako bi Beograd zasijao u pravom svetlu i naravno privukao što veći broj turista – naveo je gradonačelnik.\nOn je dodao da je iskustvo prethodnih godina pokazalo „da je i na ovaj način, između ostalog, moguće privući veći broj turista u našu prestonicu“.\n– S obzirom da je to da je to dugoročna strategija Grada, zaista se trudimo da našim gostima obezbedimo kvalitetan ugođaj i zanimljive programe. Od januara do avgusta ove godine smo imali milion noćenja, a za novogodišnje praznike očekujemo rast od bar 20 odsto, tako da verujemo da ćemo imati rekordan broj stranih turista. Najviše gostiju očekujemo iz regiona s obzirom na to da će tri dana nastupati muzičke zvezde koje su popularne i van granica naše zemlje. Imaćemo veoma bogat program od 1. decembra na raznim lokacijama u gradu i verujemo da će nam se ove investicije višestruko isplatiti – dodao je Mali.\nIpak, nije retko mišljenje da su troškovi organizacije novogodišnje proslave previsoki i neopravdani. Zoran Alimpić, odbornik DS u Skupštini grada, smatra da je preterano „da grad svetli četvrtinu godine“.\n– Prošle godine premijer je grdio gradonačelnika što nije na vreme postavljeno osvetljenje, jer „građani više kupuju kada su raspoloženi“, što je ponižavajuć tretman sugrađana kao nekih naivnih bića koja bi kupovala, samo im treba šareno svetlo. Građani će kupovati onoliko koliko im to finansijska situacija dozvoli, a ona je veoma loša. S druge strane, turisti uvek dođu, Beograd je jedna od atraktivnijih destinacija, i doček treba organizovati. Međutim, treba voditi računa o nivou i kvalitetu programa, ali i o novcu. Ako stalno pričamo da treba da se štedi, i štedimo na socijalnim davanjima i penzijama, trudnicama i porodiljama, onda može da se prištedi i na proslavama – rekao je Alimpić.\nOn je dodao „da se nada da će gradska vlast ovoga puta biti realnija u najavama“.\n– Prošle godine je bila i ona čuvena najava da će Beograd posetiti 90.000 bugarskih turista, a na kraju je došao tek mali deo gostiju iz Bugarske. Takođe, nemamo previše razloga da budemo preterani optimisti, odnosi u regionu i događaji u zemlji ne deluju baš privlačno za turiste, pa i to treba uzeti u obzir – rekao je Alimpić. On je dodao da će opozicioni odbornici u gradskoj skupštini zatražiti da svi podaci budu transparentni i javni, kako bi građani mogli sami da procene da li je taj trošak zaista opravdan.\nNa pitanje koliko će ukupno novca biti izdvojeno za ostali, prateći program proslave, nismo dobili odgovor. Takođe, ostalo je otvoreno i pitanje kolike prihode od proslave u gradskom budžetu očekuju čelni ljudi grada.\nOsvetljena 51 lokacija\nIz JKP „Javno osvetljenje“ Danasu su nedavno odgovorili da je za praznično osvetljenje „planirano 30 miliona dinara, ali je posle rebalansa, po odluci gradonačelnika, opredeljeno još 120 miliona dinara“. U odgovoru preduzeća stoji i da će ove godine, za razliku od prethodnih, biti ukrašena 51 lokacija umesto 27, kao i da je izdvojenim sredstvima obnovljena oprema i za 27 lokacija koja je stara pet godina. Gradonačelnik je nedavno izjavio da je kupljeno novih 26 kilometara lančanica, svetiljki koje se postavljaju na drveće, te da nas za Novu godinu očekuje „vatromet do sada neviđen u Beogradu“. „Prošle godine je trajao oko sedam minuta, a ove će biti pet ili šest puta intenzivniji“- najavio je Mali.\nZa doček 2016. potrošeno 27 miliona dinara’]\nZa proslavu Nove 2016, prema saopštenju Grada, potrošeno je 27 miliona dinara, a Beograd je zaradio 95 miliona evra. Gradski menadžer Goran Vesić izjavio je da je „Grad u poslednje dve godine u ukrasno osvetljenje uložio 48 miliona dinara, dok je za sledeću godinu planirano 20 miliona dinara“. Prema rečima gradskih čelnika, oko Nove godine očekivalo se oko 150.000 turista, daleko više nego godinu ranije, kada je u Beogradu boravilo 70.000 stranaca, a Grad prihodovao oko 20 miliona evra, u šta su uračunate i zarade restorana, boravišne takse i prodaja suvenira. Prema podacima Republičkog zavoda za statistiku, tokom dva meseca, decembra 2015. i januara ove godine, Beograd je posetilo oko 110.000 turista, domaćih i stranih.


Prva poseta FED-a Narodnoj banci Srbije – izuzetne pohvale uspesima Srbije – Bankar.rs\nBanka Engleske pustila u promet nove novčanice od 20 funti\nPrivatizacija Komercijalne banke nije obavezna po svaku cenu\nAzijske berze u padu, dolar nastavio da jača\nŠpanija uvodi digitalni porez: Godišnje očekuju oko milijardu evra prihoda\nNBS: Dinamičan rast bruto investicija\nBregzit u Holandiju doveo 140 kompanija\nTurska centralna banka ponovo snizila ključnu kamatnu stopu\nKomercijalna banka završila 2019. godinu sa rekordnom dobiti\nProsečna neto plata u Hrvatskoj u decembru iznosila 880 evra\nNemačka uvodi osnovnu penziju svima koji primaju manje od 1.250 EUR\nIzvoz IT usluga dostigao 1,4 milijarde evra\n“Deutsche Bahn” traži 25.000 novih radnika\nSrednji kurs dinara 117,5559\nPregled štampe – četvrtak 20.02.2020.\nSrbija privukla 55 odsto svih SDI na Zapadnom Balkanu\nMentalno računovodstvo – Da li štedite novac a da toga niste ni svesni?\nNBS će nastaviti sa sprovođenjem mera koje će garantovati nisku inflaciju i stabilan devizni kurs\nHome/BANKE/NBS/Prva poseta FED-a Narodnoj banci Srbije – izuzetne pohvale uspesima Srbije\nPrva poseta FED-a Narodnoj banci Srbije – izuzetne pohvale uspesima Srbije\nUkazujući na dobre odnose dve institucije u korespondentskim odnosima i stručnoj saradnji, guverner NBS je istakla rezultate koje je Srbija postigla tokom prethodnih sedam godina u stabilizaciji svoje ekonomije i društva. Predstavnici jedne od najuticajnijih centralnih banaka u svetu pohvalili su postignuto i odali priznanje za uspehe Srbije na transformaciji ekonomije i društva ka modernom i razvijenom. Naglasili su da je ova poseta bila izuzetna prilika za razmenu iskustava visokih predstavnika dveju centralnih banaka koje imaju odličnu saradnju.\nZahvaljujući gostima na odluci da posete Srbiju, guverner je napomenula da naša zemlja poslednjih meseci dobija zaslužena priznanja za ostvarene rezultate, kako od tržišnih učesnika, tako i od drugih eminentnih institucija.\n„Emisija evroobveznice u junu ove godine, prve koju je Srbija emitovala u evrima na međunarodnom tržištu, bila je za našu zemlju jedna od tačaka prekretnica ka još bržem, ali održivom razvoju. Od ovog istorijskog uspeha, kada je – za srpsku hartiju bilo zainteresovano više od 300 investitora, tražnja bila gotovo šest i po puta veća od ponude, a obveznica emitovana po rekordno niskoj kamatnoj stopi od 1,6% – Srbija je jasno poslala sliku u svet da je na čvrstom putu pozitivne ekonomske transformacije“, navode u NBS.\nGuverner je ukazala da je nakon ovog događaja značajno povećana tražnja, pre svega stranih investitora, i za dinarskim dugoročnim obveznicama Republike Srbije, a uslovi finansiranja države, privrede i građana su postali značajno povoljniji. Tome je u velikoj meri doprinela i Narodna banka Srbije, koja je svojim merama i aktivnostima samo u ovoj godini kamatne stope na tržištu novca spustila za više od jednog procentnog poena – na istorijski najniže nivoe.\n„Danas svaka kompanija u Srbiji vredi više i može da se finansira po znatno povoljnijim uslovima, a one najveće – i na međunarodnom tržištu“, dodala je guverner.\nTokom razgovora naglašeno je da su u septembru stigla priznanja za ostvarene rezultate i od dve renomirane rejting agencije. Prvo je 6. septembra agencija Moody’s povećala izglede (outlook) za poboljšanje kreditnog rejtinga Srbije, da bi pre nekoliko dana, 27. septembra – agencija Fitch – Srbiji povećala kreditni rejting i postavila je na samo jedan nivo od investicionog ranga, karakterističnog za zemlje sa visokim nivoom sigurnosti ulaganja.\n„Ono što su prvo prepoznala tržišta i investitori, a što se pokazalo i kroz pad premije rizika Srbije tokom prethodnih godina, počele su da uvažavaju i prepoznaju međunarodne institucije i konačno rejting agencije, one koje su najkonzervativnije u odavanju priznanja“, rekla je guverner Tabaković\nGosti iz FED-a su pohvalili uspehe Narodne banke Srbije u održanju stabilnosti na domaćem finansijskom tržištu. Inflacija je i šestu godinu uzastopno niska i stabilna na prosečnom nivou od oko 2%, čime je uporediva sa razvijenim ekonomijama. Relativna stabilnost domaće valute, u velikoj meri je doprinela postizanju opšte makroekonomske stabilnosti, što Srbiju izdvaja kao omiljenu investicionu destinaciju u ovom delu Evrope. Aktivnošću Narodne banke Srbije na domaćem deviznom tržištu konstantno se uvećavaju devizne rezerve naše zemlje, čime se povećava stabilnost domaćeg finansijskog sistema i otpornost na potencijalne šokove iz međunarodnog okruženja\nGuverner je u svom obraćanju istakla i održivost rasta domaće ekonomije, za koju očekujemo da će u ovoj godini zabeležiti realni rast od 3,5%, uprkos usporavanju u eksternom okruženju.\n„Nastojimo da našu zemlju dovoljno osnažimo, modernizujemo i dovedemo na nivo razvijenih ekonomija, sve sa ciljem da naši građani bolje žive“. Srbija na tom putu gradi dobre odnose i međunarodnu saradnju sa svim zemljama, što je omogućilo i široko rasprostranjen (diversifikovan) izvoz i priliv SDI. „Upravo su postignuta stabilnost i diversifikacija, u nepredvidivom ambijentu međunarodnih dešavanja, dale ključan doprinos održivosti rasta i razvoja naše ekonomije“, naglasila je Tabaković.\nPredstavnici FED Njujork su pohvalili i činjenicu da se iz godine u godinu revidiraju naviše povoljni ekonomski pokazatelji Srbije, pri čemu je posebno ukazano da je rast srpske ekonomije u 2018. iznosio 4,4%, a da se očekuje da učešće fiksnih investicija u BDP-u brže od očekivanog dostigne 25%, čime će se dati dodatni podsticaj ekonomskom napretku.\nGuverner je istakla i da smo u godinama iza nas uredili i domaći finansijski sektor.\n„On je visoko kapitalizovan, likvidan, profitabilan, a nivo i učešće problematičnih kredita u ukupnim su najniži od kada se mere – na kraju jula ovaj pokazatelj je iznosio 4,98%!“, navode u NBS.\n„Delujući proaktivno i koristeći prave instrumente, poslali smo jasan signal bankama da stabilnost domaćeg finansijskog tržišta nema alternativu, čime smo u potpunosti uravnotežili situaciju likvidnosti“, istakla je guverner NBS.\nUz veliku zahvalnost za detaljno predstavljena kretanja u srpskoj ekonomiji i čestitke za postignute uspehe, članovi delegacije FED-a su napomenuli da je ova prva poseta Narodnoj banci Srbije otvorila vrata još boljoj budućoj saradnji naših institucija i daljim dolascima čelnika najuticajnije centralne banke na svetu.\nFED nbs Razgovori\nTehnologija će ukinuti mnogo radnih mesta u bankarskom sektoru, bankari će teško pronalaziti drugi posao\nSvetska banka smanjila ekonomski rast u zemljama Zapadnog Balkana\nEvo zašto Voren Bafet uvek plaća u kešu\nNajveća evropska banka planira otpuštanje 35...\nIntesa Sanpaolo preuzima UBI Banku?\nPrivatizacija Komercijalne banke nije obavezn...\nTabaković: Država ne bi trebala da proda Kome...


U TK oduzeta roba vrijedna 227.000 KM » pressing.ba\nU TK oduzeta roba vrijedna 227.000 KM\nOvlašteni službenici Uprave za indirektno oporezivanje BiH privremeno su od jednog pravnog lica oduzeli veću količinu tekstilne robe na području Živinica, Kalesije, Banovića, Lukavca i Gradačca.\n06.06.2021 u 10:50\nOtkrivena i nepijavljena roba je procjenjena na 227.100 KM, za koju nije postojala dokumentacija o porijeklu, saopšteno je iz Uprave za inidrektno oporezivanje (UIO) BiH.\nNa osnovu raspoloživih informacija o neregularnostima u poslovanju jednog pravnog lica iz Živinica službenici Uprave za indirektno oporezivanje u regionalnom centru Tuzla izvršili su kontrolu prometa i stanja zaliha dobara kao i provjeru porijekla roba na šest lokacija. Tom prilikom pronašli su i privremeno oduzeli veću količinu robe za koju nije postojala zakonom propisana dokumentacija.\n"U ativnostima provedenim na terenu, a u skladu sa raspoloživom dokumentacijom, utvrđen je manjak dobara u iznosu od 108.200 KM, dok je istovremeno otkrivena i nepijavljena roba u procjenjenom iznosu od 227.100 KM, za koju nije postojala dokumentacija o porijeklu", saopštili su iz UIO BiH.


Na samitu evropskih lidera o ekonomiji\nNajviši evropski zvaničnici na sastanku pred početak dvodnevnog samita u Briselu, 16. decembar 2010.\nZimski samit evropskih lidera započeo je danas u Briselu. Za dva dana rada, skup bi trebalo da potvrdi minimalne izmjene Lisabonskog sporazuma, neophodne kako bi se formirao stalan evropski fond finansijske pomoći. Uz ovo, očekuje se i formalni poziv evropskih lidera Crnoj Gori da podnese status zemlje kandidata za prijem u evropsko članstvo.\nNa samitu koji je počeo danas uz snažne mjere sigurnosti, u zgradi Evropskog vijeća u Briselu, ne očekuju se istorijske odluke, već prije jednostavno rješenje za krizu koja već predugo potresa uniju i njenu zajedničku valutu.\nZa takvo nešto će biti neophodna uspostava stalnog evropskog mehanizma prevencije, odnosno fonda koji će uvijek biti na raspolaganju državama članicama koje, poput Grčke ili Irske, dodju na ivicu bankrota te im je infuzija svježeg novca neophodna.\nDa bi mehanizam postao operativan i stalan, neophodne su ograničene izmjene Lisabonskog sporazuma, o čemu bi se danas i sutra, trebali dogovoriti evropski lideri. U suštini, dogovor nema alternativu. Ukoliko izostane, upozoravaju ekonomski stručnjaci, finansijsko tržište bi se moglo opet uzburkati, a takvo nemirno more bi moglo biti pogubno za Portugal, Španiju i Belgiju. Sa druge strane, skloni skepsi sumnjaju da će planiranih 750 milijardi eura fonda biti dovoljno ukoliko na koljena padne Španija. Dizanje na noge španske države bi moglo koštati evropske poreske obveznike mnogo više, što daje za pravo onima koji su pred samit pozivali da se zajednički fond sredstava uveća "za svaki slučaj".\nBelgijanci, koji ovih dana predsjedavanje unijom predaju u ruke Madjarima, pozivaju da se taj fond čak udvostruči, sluteći, na neki način, da bi se i sami mogli naći u redu za njegovo korišćenje.\n"Očekujem da će ovo Evropsko vijeće donijeti veoma važnu odluku - odluku o uspostavljanju stalnog mehanizma za stabilnost euro-zone i ograničene izmjene Lisabonskog sporazuma, koje bi omogućile uspostavljanje tog mehanizma. Mislim da je to najbolji signal koji možemo poslati - da pokažemo potpunu posvećenost evropskih lidera da zaštite euro, da zaštite finansijsku stabilnost i, konačno, da zaštite EU kao projekat", rekao je predsjenik Evropske komisije, Manuel Barozo.\nDrugog, završnog dana samita se očekuje da evropski lideri i formalno pozovu Crnu Goru da primi status kandidata za prijem u EU, što se u Briselu komentariše kao krupan korak Podgorice prema članstvu. To je korak nakon kojega bi, insistira na tome i Komisija i crnogorska strana, trebali što prije započeti završni pregovori o prijemu.


NSinfo: Na Detelinari predlažu izgradnju šestospratne javne garaže - automatizovan sistem parkiranja\nje do velike gustine naseljenosti, pa stanovnicima, u delu grada koji je obuhvaćen planom, najveći problem predstavlja parkiranje, odnosno nedostatak prostora za to. Urbanisti kao delimično rešenje na Detelinari predlažu izgradnju šestospratne javne garaže (P+6), visine do 22 metra, sa 400 parking mesta u Ulici Stevana Mokranjca 37, 39 i 41. Osim toga, predviđena su i javna parkirališta, individualne garaže i parking prostori na parcelama korisnika, a ukoliko to nije moguće, obavezna je izgradnja garaže u podrumu i to ispod cele parcele, s tim što broj podzemnih etaža nije ograničen.\nKako se u planu navodi, gradnju stambenih i poslovnih objekata mora da prati izgradnja saobraćajnih površina i komunalne infrastrukture, pa je predviđena nova kružna raskrsnica ulica Janka Veselinovića i Ilije Birčanina, kao i biciklističke staze i trotoari duž Stevana Mokranjca i Ilije Birčanina, ali i duž Hadži Ruvimove i Janka Veselinovića.\nKompleks automatske telefonske centrale, koji nalazi se na uglu ulica Janka Veselinovića i Svete Kasapinovića, zadržava se u sadašnjem gabaritu, uz mogućnost nadogradnje ili totalne rekonstrukcije, u zavisnosti od potrebe korisnika.\nInteresantno je da su urbanisti ostavili mogućnost da javna garaža ima automatizovan sistem parkiranja. Kako se u nacrtu plana navodi, to podrazumeva nezavisne, napredne mehaničko-robotizovane sisteme, kod kojih je uparkiravanje i isparkiravanje pojedinačnog vozila automatizovano i nezavisno od ostalih vozila u parking sistemu, prenosi Dnevnik.\nKao prednosti mehaničkih sistema parkiranja automobila u odnosu na klasične (vožnja i manuelno upravljanja vozilom), navodi se to što je proces parkiranja potpuno automatizovan, od ulaska u garažu i ostavljanja vozila na tačno označenom mestu, do preuzimanja na istoj poziciji. Za automatizovane garaže potrebno je manje prostora, smanjena je emisija štetnih gasova i potrošnje goriva, vozila unutar objekta za parkiranje su bezbedna, nema kontakta između vozila što smanjuje mogućnost međusobnog oštećanja. Takođe, navodi se i da vozači ne gube vreme tražeći parking mesto i svoj automobil.\nPlan detaljne regulacije područja između ulica Janka Veselinovića, Stevana Mokranjca, Hadži Ruvimove i Veselina Masleše dostupan je na uvid do 21. aprila i to u zgradi Skupštine Grada Novog Sada, Žarka Zrenjanina 2, i na internet stranici. Nacrt plana moguće je pogledati, svakog radnog dana od 9 do 14 časova i u JP „Urbanizam“ na Bulevaru cara Lazara 3, kao i u prostorijama MZ „Detelinara“ u Ulici braće Popović 4. Pisane predloge, primedbe i sugestije zainteresovani treba da, za vreme trajanja javnog uvida, dostave Gradskoj upravi za urbanizam i stambene poslove, a nakon toga će Komisija za planove razmotrti predloge na javnoj sednici.\n... detelinara, Novi Sad, parking, zanimljivosti


Na rečima, svi za saradnju sa dijasporom\nBack TURIZAM TURISTIČKE ORGANIZACIJE Na rečima, svi za saradnju sa dijasporom\nponedeljak, 24 mart 2014 10:19\nKako najefikasnije prodreti na inostrano tržište i pozicionirati svoju destinaciju sa što vidljivijim efektom?!! U nameri da se nađu neophodni odgovori na ova pitanja, na nedavno održanom Beogradskom sajmu turizma, jedna od tema stručnih sastanaka bila je i „Dijaspora i turizam“, koju je organizovala Kancelarija za saradnju sa dijasporom i Srbima u regionu, Vlade Republike Srbije.\n-Dugo nam je trebalo da shvatimo da je dijaspora, ogroman, neiskorišćeni potencijal, koji nije čak ni dovoljno prepoznat. Zato ćemo predložiti Vladi Republike Srbije da 2015. godina bude godina okupljanja dijaspore. To je pre nekoliko godina uradila Irska i njihova iskustva su izuzetna. U Irskoj postoje neki gradovi koji imaju dane dijaspore, organizuju se i neki zanimljivi događaji, takve aktivnosti su ohrabrujuće, ali dijaspora se sistemski uključila u turističku privredu - naglasila je direktorka Kancelarije, Slavka Drašković, napominjući da je dijaspora verovatno najbolji turista i promoter Srbije.\nObraćajući se brojnim prisutnim turističkim radnicima, direktorka Turističke organizacije Srbije, Gordana Plamenac, izrazila je zahvalnost Kancelariji za dijasporu na prokrenutoj inicijativi, napominjući da uz TO Srbije i druge turističke organizacije, kao i predstavnici turističke industrije iz rasejanja, imaju mesto i značaj u programu koji je pred nama i koji se intenzivno priprema, što može biti odlučujuće za njegovu realizaciju u budućnosti.\n-Turistička organizacija Srbije je član Evropske turističke komisije, koja kao asocijacija nacionalnih turističkih organizacija za svoj najvažniji zadatak ima promociju Srbije na prekomorskim destinacijama. To je i poligon gde mi razmenjujemo iskustva, znanja i govorimo o tome. Tako smo u razgovoru sa kolegama iz Irske došli do podatka, da su oni celu prošlu godinu tematski posvetili dijaspori. Njihova dijaspora je mnogo veća od naše i oni su svi zajedno pokrenuli i potrudili da ovakvu temu i kampanju podrže. To nam je dalo ideju da, pošto TO Srbije svake godine ima neku novu temu za svoju promotivnu kampanju, 2015. godinu posvetimo dijaspori. To podrazumeva da postojeće programe dešavanja u Srbiji upodobimo jednom takvom programu, kampanji, a istovremeno da radimo na tome i kreiramo, na bazi vaših sugestija, i nešto novo, što će naše ljude koji žive u rasejanju pokrenuti da dođu i posete svoju domovinu. Tu ima više nivoa programa koji će se adresirati na pojedine ciljne grupe jer i oni potiču iz različitih perioda i verujem da ćemo svi zajedno moći da postignemo rezultat koji treba da odredimo kao neki svoj cilj. Ja smatram da je vrlo značajno da u svemu ovom predvidimo i regionalni aspekt koji se odnosi na neke od zemalja u okruženju, koje takođe imaju jaku dijasporu i koje bi se verovatno sa nama uključile u ovakvu jednu programsku priču. Sa zadovoljstvom mogu da obavestim da je i Makedonska nacionalna turistička organizacija spremno dočekala sve naše inicijative vezane za regionalnu saradnju. Mislim da bismo mogli i sa ostalima u okruženju da razgovaramo na tu temu i ukoliko se dogovorimo da krenemo u sve ovo zajedno u 2015. godini. Ovo je trenutak kada treba doneti takvu odluku, jer onda bismo bili u mogućnosti da ovakvu jednu kampanju predstavimo na sledećem sajmu WTM u Londonu, a da istovremeno predstavnici privredne industrije, od organizatora putovanja, turističkih agencija, hotela, okruženja, budu spremni da sa svojim programima već tamo predstave našu ukupnu ponudu – izjavila je Gordana Plamenac.\nOna je nagovestila da Srbija ima mnogo toga da pokaže, posebno kada je u pitanju zdravstveni turizam. TO Srbije je prethodne dve godine nastojala da obezbedi autoritet neke krovne institucije koja bi omogućila da te usluge i promovišemo, a da ne dođemo u situaciju da nam neko stavlja primedbu za pružene usluge koje nisu u skladu sa standardima takvih usluga.\n-Uspeli smo da sa Privatnom lekarskom komorom postignemo takav sporazum. Oni su odobrili svoje dopise koji obezbeđuju tu vrstu sigurnosti, tako da je i to nešto sa čim možemo da se predstavimo, naročito turistima iz Evrope, da im kažemo da mogu da dođu u Srbiju, jer su zdravstvene usluge kod nas isto toliko kvalitetne, ali mnogo finansijski povoljnije nego u drugim zemljama. Zato smatram da smo zaista na dobrom putu i verujem da ćemo uspeti da se dogovorimo i uradimo nešto u cilju uspeha ove naše kampanje – uverena je Gordana Plamenac.\nSpremnost da podrži i prihvati svaku inicijativu koja će podstaći korišćenje potencijala iz dijaspore, izrazio je i direktor Turističke organizacije Beograda, Miodrag Popović.\n-Svi regioni su važni za ljude iz dijaspore, jer svi vole da idu u rodni kraj, ali je veoma važan i Beograd kao prestonica. On je centar, zanimljiv za ulaganje novca i obilazak, tako da smo svi u istom lancu i sve karike su podjednako važne - rekao je Popović.\nGordana Radosavljević, pomoćnica ministra privrede, rekla je da turistički promet u Srbiji beleži kontinuirani rast i da tome doprinosi i odgovarajuća zakonska regulativa. Cilj države je dalji porast dolazaka i noćenja stranih turista, jer će se na taj način povećati i devizni priliv.\nPosle predstavljanja AIR Serbija i njihovih aktivnosti koje su doprinele efikasnijem i boljem povezivanju dijaspore sa Srbijom, o ovoj temi govorio je i Aleksandar Seničić, direktor Nacionalne asocijacije turističkih agencija. On je rekao da mu je većina govora na konferenciji ličila na pozdravne govore, a da bi Konferencija trebalo da se bavi pravim problemima.\n-Naša asocijacija (YUTA) je ovu temu pokrenula još pre sedam godina baš na Sajmu turizma, ali nije bilo rezultata, mada je i tada bilo lepih reči. Suština je da se problemi konkretizuju i da se osmisle konkretne aktivnosti, kampanje.\nA da je Aleksandar Seničić u pravu, mesec dana kasnije pokazalo je glasanje za republičku Vladu. Od četiri miliona državljana Srbije u svetu na izbore je izašao samo jedan mali, beznačajan broj ljudi. Očigledna je nezainteresovanost dijaspore za sve ono što se ovde dešava. Zato je bitno da se prekine sa praznim pričama i da se ponude konkretni programi saradnje. S obzirom da do sada nismo imali Ministarstvo za turizam, a ni ministra, očigledno je došlo vreme da se stvari promene iz korena. U protivnom, i dalje ćemo o turizmu, a u ovom slučaju i o potencijalima saradnje sa dijasporom, samo govoriti uprazno.


Svečano otvoren hotel Mona Plaza u Beogradu - Novosti - Turistički svet\nNovi hotel kompanije Mona Hotel Management - Mona Plaza, otvoren je danas na donjem Dorćolu u Beogradu. Svečanom otvaranju prisustvovao je predsednik Srbije Aleksandar Vučić, kao i više od 300 zvanica i poslovnih partnera kompanije Mona, koja je investitor projekta, kao i kompanije Mona Hotel Management.\nInvesticija od 30 miliona evra i hotel u okviru koga je posao našlo više od 150 ljudi doprineće afirmaciji starog Dorćola, a time i razvoju hotelijerstva i turizma Srbije, poručeno je na otvaranju hotela Mona Plaza u srcu starog dela grada. Hotel sa 4 zvezdice i 170 smeštajnih jedinica završen je pre predviđenog roka i pravi je čuvar nasleđa, jer je izgrađen na mestu prve jugoslovenske fabrike čokolade.\n- Kompanija Mona je uložila mnogo novca u ovaj deo grada i uticala na njegov izgled i razvoj, i tek će ga menjati. Od porodičnog udruživanja zasnovanog na poštovanju, ljubavi i zajedničkim interesom za prosperitetom i očuvanjem porodice, nema snažnijeg i jačeg motiva. Hvala porodici Momirović i želimo joj još više uspeha i ulaganja u Srbiju - rekao je predsednik Srbije Aleksandar Vučić podvlačeći da je kompanija Mona primer jakog privatnog sektora koji treba da bude važan stub srpske privrede.\n- Ulaganjem u domaću privredu, hotelijerstvo i turizam Srbije, namera nam je da doprinesemo još većem rastu privrede kroz kreiranje novih radnih mesta, rast poreza i povećanje konkurentnosti, kao i da ojačamo Mona Hotel Management za dugoročna ulaganja. Ova investicija od 30 miliona evra rezultat je naše 30-godišnje vizije od samog osnivanja. U projekat Mona Plaza uključeno je više od 2.500 ljudi i hvala im na nesebičnom trudu - istakao je Tomislav Momirović, predsednik UO kompanije Mona Hotel Management.\nHotel Mona Plaza predstavlja svojevrsan omaž kulturno-istorijskom nasleđu s obzirom na to da je na mestu sadašnjeg hotela nekada bila prva fabrika čokolade čiji je tvorac čuveni trgovac i industrijalac Kosta Šonda. Menadžment hotela sa ponosom je preuzeo negovanje "slatke" tradicije koja je obeležila jedan period upravo na ovoj lokaciji, tako da svi gosti u ovom objektu, pored domaće i internacionalne kuhinje, mogu da uživaju u jedinstvenom pristupu služenja hrane, ukusu originalne Olga torte i drugim desertima iz Šonda poslastičarnice.\nHotel se prostire na skoro 20 hiljada metara kvadratnih i izgrađen je po najsavremenijim svetskim tehnološkim rešenjima u hotelijerstvu. U okviru hotela nalazi se 170 smeštajnih jedinica, konferencijski i banket prostor kapaciteta za preko 1000 osoba, gastro bar i restoran, fitnes i spa centar i parking.


Nova ASTRINA publikacija – Odbor za ljudska prava Vranje\n/ASTRA – Beograd, 18.10.2020./ Ove godine obeležava se dvadeset godina od donošenja Palermo protokola, a ASTRA obeležava dvadeset godina rada. Za protekle dve decenije ASTRA je podržala preko 540 žrtava trgovine ljudima i primila preko 45.000 poziva putem SOS telefona za podršku žrtvama trgovine ljudima.\nNacionalni mehanizam za upućivanje i zaštitu žrtava trgovine ljudima nije nastao u Srbiji, ali Srbija jeste jedna od prvih država koja je implementirala ideju ovog mehanizma. Smatrali smo da je važno da razmotrimo kako ovaj mehanizam danas funkcioniše u praksi i kako može da se unapredi zarad dobrobiti žrtava trgovine ljudima.\nPovodom 18.oktobra, Evropskog dana borbe protiv trgovine ljudima, ASTRA predstavlja prvu publikaciju OCENA NACIONALNOG MEHANIZMA ZA UPUĆIVANJE ŽRTAVA TRGOVINE LJUDIMA U REPUBLICI SRBIJI, koju je izradila Liliana Sorrentino, višegodišnja nezavisna ekspertkinja u oblasti trgovine ljudima.\nNadamo se da će ova publikacija doprineti jasnijem sagledavanju trenutnog sistema pomoći i podrške žrtvama trgovine ljudima u Srbiji, te da će i neke od preporuka autorke biti primenjene u praksi kako bi ovaj mehanizam bio efikasniji.


Zabrinjavajući nedostatak servisa podrške i preventivnih mehanizama namijenjenih djeci i mladima sa socijalno neprilagođenim ponašanjem – Juventas\nTENDER ZA NABAVKU TERENSKOG PUTNIČKOG MOTORNOG VOZILA\nIzostanak cjelovitog sistema podrške je glavna prepreka za pružanje boljih usluga za djecu i mlade sa socijalno neprilagođenim ponašanjem i za njihove porodice, zbog čega je neophodan proaktivniji rad svih nadležnih.\nTo je poručeno sa dvodnevne obuke “Jačanje kapaciteta stručnih saradnika/ca za rad sa djecom i mladima sa socijalno neprilagođenim ponašanjem“, koju je organizovala nevladina organizacija (NVO) Juventas, a kojoj je prisustvovalo oko 30 socijalnih radnika i radnica.\nSocijalna radnica u NVO Juventas, Nina Šćepanović, navela je da se dvodnevna obuka realizovala u okviru projekta „Koalicija protiv vršnjačkog nasilja u crnogorskim školama“.\n„Projekat sprodovi NVO Juventas, Udruženje Roditelji, Unija srednjoškolaca Crne Gore i Centar za promociju lokalnog i regionalnog razvoja sa Ministarstvom prosvjete, kao pridruženim partnerom, a uz podršku Evropske unije“, pojasnila je Šćepanović.\nOna je kazala da su učesnici tokom obuke imali priliku da ojačaju svoje kapacitete.\n„Stručni radnici i radnice koje rade u centrima za socijalni rad, institucijama socijalne i dječije zaštite, odnosno institucijama i organizacijama koje rade sa djecom i mladima sa socijalno neprilagođenim ponašanjem ili su u kontaktu sa njima, imali su priliku da se upoznaju sa predloženim sistemom usluga i intervencija, koje su namijenjene toj kategoriji djece“, saopštila je Šćepanović.\nPored toga, kako je navela, socijalni radnici i radnice su upoznati sa načinima saradnje sa roditeljima, kao i sa neposrednim okidačima koji utiču na izazivanje socijalno neprilagođenog ponašanja.\n„Smatramo da je ova obuka od velike koristi za sve prisutne, naročito za one koji rade sa djecom, ili su u kontaktu sa djecom, kako bi mogli na adekvatan način da odgovorimo na njihove potrebe i kako bi obezbijedili dostupnost svih servisa podrške u zajednici“, ocijenila je Šćepanović.\nSocijalna radnica u Udruženju Roditelji, Katarina Čarapić, ocijenila je da je dvodnevna obuka od izuzetnog značaja za tu organizaciju.\n„Obuci su prisustvovali stručnjaci koji se u svakodnevnom radu susrijeću sa djecom i mladima sa neprilagođenim ponašanjema, a na obuci su upoznati sa sistemom i smjernicama koje se primijenjuju za rad stručnjaka sa tom populacijom. Takođe, cilj obuke je da im obezbijedimo praktična znanja kako se mogu koristiti metode, obrasci, planirane intervencije“, navela je Bujak Stanko.\nBujak Stanko je ocijenila da je glavna prepreka za pružanje boljih usluga za djecu i mlade sa socijalno neprilagođenim ponašanjem i za njihove porodice, izostanak cjelovitog sistema podrške.


Faktor | Rukometni klub Čelik uložio žalbu na odluku o prekidu Prve lige Federacije BiH\nObjavljeno: 10.05.2020. u 13:37\nZeničani žele majstoricu protiv Krivaje\nRukometni klub Čelik iz Zenice uputio je u RS Federacije BiH (RSFBiH) te RSBiH žalbu na odluku da se zbog pandemije koronavirusa prekinu Prva rukometna liga FBiH - grupa Sjever i Jug.\nU zeničkom klubu napominje da je u Prvoj ligi FBiH - grupa Sjever ostalo da se odigra još osam kola te da nije pošteno da se prvak odredi za zelenim stolom.\n- Izjavljujemo žalbu na odluku o prekidu prvenstva u Prvoj ligi FBiH - grupa Sjever, jer smatramo da je preuranjena! Predlažemo da se suspenduje odluka Upravnog odbora RS FBiH od 21. aprila ove godine o prekidu prvenstva u Prvoj ligi FBiH - grupa Sjever, jer nema nikakvog valjanog razloga da se ne odigra preostalih osam prvenstvenih kola ove lige u junu ove godine - piše u žalbi zeničkog kluba.\nNapominju kako se igranjem utakmica u terminima srijeda - subota, od 1. do 30. juna ove godine, može završiti prvenstvena sezona. Kao drugu mogućnost predlažu da odigraju zaostalu utakmicu protiv tešanjske Bosne TS, pa bi, u slučaju pobjede, došli na tri boda zaostatka za vodećom Krivajom iz Zavidovića.\nKrivaja je do prekida prvenstva imala svih 12 pobjeda i maksimalnih 36 bodova, dok je Čelik, koji je odigrao jednu utakmicu manje, imao omjer od 10 pobjeda i jedan poraz, upravo protiv Krivaje iz Zavidovića. Sa 30 bodova zenički klub najbliži je Krivaji i jedini je, objektivno, mogao ugroziti u nastojanju da se vrati u Premijer ligu BiH.\nRK Čelikrukometna Prva liga FBiHRK Krivaja\nIgra se i Evropska liga\nProcurili detalji: Da li je ovo kompletan raspored završnice Lige evropskih prvaka


Nova epizoda velike letnje ''sapunice'' - Još 20 miliona i imaćemo srpski tandem u Mančesteru? - Sportske.net\nSamo što ova ''sapunica'' traje još od prošlog leta i nikako da joj vidimo kraj...\nUpozorenje Mančesteru, Simeone zaključava "talisman" Madrida!Marotin pakleni plan - Prodaj trojicu, dovedi Sergeja!Marotin pakleni plan - Prodaj trojicu, dovedi Sergeja!Milan se ne predaje, otima već viđeno pojačanje Konteu?Frka na Ostrvu, svi žele sledeću veliku stvar iz Rusije!\nSergej Milinković-Savić se i ovog leta suočava sa brojnim medijskim spekulacijama oko njegovog potencijalnog transfera iz rimskog Lacija. Sve podseća na prošlu godinu u ovo vreme, samo su ovog leta sume koje se pominju u vezi njegovog transfera značajno manje.\nTako smo danas imali ''bombastičnu'' informaciju iz Italije da bi sada Inter mogao da postane favorit za Sergejev potpis, o čemu opširnije možete da čitate u prilogu, ali samo par sati kasnije ''Skaj Sport Italija'' je ''lansirao'' drugačija saznanja.\nPomenuti izvor je ponovo aktuelizovao priču o interesovanju Mančester junajteda za Milinković-Savića i prema tim informacijama, klub sa ''Old Traforda'' je spreman da za srpskog vezistu izdvoji 80 miliona evra.\nKako smo već navikli, ni ta ponuda nije impresionirala prvog čoveka Lacija, koji navodno i dalje ne odstupa od zacrtane cene od 100 miliona evra.\nSergej sa Rimljanima ima važeći ugovor do juna 2023. godine, pa je jasno da u Laciju i dalje nemaju razloga za žurbu kada je njegova prodaja u pitanju, iako bi ponude koje se pominju u javnosti, za mnoge druge bile i više nego prihvatljive.\nBiće zato zanimljivo videti hoće li se ''Nebesko plavima'' ovo cenkanje na kraju isplatiti, a ako se kojim slučajem realizuje Sergejev transfer u Mančester junajted, imali bismo srpski tandem u veznom redu Junajteda, Matića i Milinković-Savića.\nPominjao se tokom leta i Nikola Milenković kao potencijalno pojačanje Junajteda, ali s obzirom na najnovije vesti o sve izvesnijem dolasku Megvajera, izgleda da od te opcije nema ništa.


93. sjednica Vlade Unsko-sanskog kantona – Vlada USK\nU Bihaću je danas zasjedala Vlada Unsko-sanskog kantona. Između ostalog , po skraćenoj proceduri, u skupštinsku proceduru upućen Prijedlog Zakona o izmjenama i dopunama Zakona o komunalnim djelatnostima, po prijedlogu Jasmina Burnića, ministra za građenje, prostorno uređenje i zaštitu okoliša. Izmjena prijedloga Zakona urađena je nakon razmatranja inicijative poslanika u Skupštini Unsko-sanskog kantona Damira Hodžića za izmjenu ovog Zakona a koja se odnosi na promjenu odredbe člana 36. predmetnog Zakona.\nPremijer USK Husein Rošić tad je predložio, a članovi Vlade podržali, da bi se izmjenom Zakona trebao brisati stav (3) člana 36. Zakona o komunalnim djelatnostima kojim je je propisano: “Registracija svih vrsta vozila ne može se ostvariti kod Policijske uprave Ministarstva unutrašnjih poslova poslova Kantona bez prethodno izmirenih obaveza davaoca i korisnika komunalnih usluga“ jer, primijećeno je u praksi, da se ova odredba zloupotrebljava od strane komunalnih poduzeća.\nVlada Kantona, na prijedlog Samira Sedića, ministra privrede, dala je saglasnost na Ugovor o poslovnoj saradnji izmedu Unsko-sanskog kantona i Bosna Bank International d.d. Sarajevo te je ovlašten premijer Unsko-sanskog kantona da potpiše predmetni Ugovor. Riječ je o Programu subvencioniranja dijela kamatne stope od strane Ministarstva privrede za subjekte male privrede koji posluju na podrudčju Unsko-sanskog kantona za 2017. godinu. Nakon javnog poziva za odabir banke za plasman kreditne linije uz subvencioniranje dijela kamatne stope Komisija je utvrdila najpovoljnijom ponudu BBI Bosna Bank International d.d. Sarajevo sa ponuđenom visinom sredstava za liniju finansiranja 12.490.000,00 KM. Ministarstvo privrede će za subvenciju dijela profitne marže obezbjediti iznos od 300.000,00 KM, kazao je ministar Sedić.\nby Administrator sep 11 2015\nOdržana 90. sjednica Vlade Unsko-sanskog kantona (VIDEO)\nby Administrator jan 21 2016\nby Administrator jun 16 2016


Elektronska industrija : Južne vesti\nSećanje na “EI Niš” - fotografije i bivši radnici za nezaborav industrijskog giganta [foto]\n19:18, 3. 1. 2022.\n"Elektronska industrija Niš" je jedna od 5 fabrika nekadašnje SFRJ koje je Muzej istorije Jugoslavije uvrstio u izložbu “O fabirkama i radnicima”. Desetinama slika sećaju na zlatno vreme EI, a Radiša Spasić koji i danas stoji ispred bivših radnika ove fabrike seća se zlatnog doba, ali i vremena krize industrije koja je hranila više od 20.000 porodica u Nišu.\nImovina "EI Holdinga" na licitaciji, početna cena 26,3 miliona dinara\n18:13, 24. 12. 2021.\nProdaju poslovnih prostorija EI holdinga, oglasila je Agencija za licenciranje stečajnih upravnika, a početna cena celokupne imovine koja se prodaje je 26,3 miliona dinara.\nOglašena prodaja imovine firme “EI 7. oktobar”, početna cena 18,8 miliona dinara\n16:08, 8. 11. 2021.\nPoslovne prostore, mašine, zgradu industrijskih delatnosti i opremu niške firme za namensku TV tehniku EI 7. oktobar , koja je deo EI holdinga , zainteresovani će moći da kupe na licitaciji, a početna cena je od 18,8 miliona dinara, navodi se u oglasu koji je objavila Agencija za stečajne upravnike.\nIz pokreta Dveri pitaju ko je dozvolio da Nišlije budu godinama izložene riziku od hemijskog otpada\n08:29, 2. 11. 2021.\nUklanjanje opasnog hemijskog otpada sa prostora nekadašnje Elektronske industrije u Nišu je zakasnelo, smatraju iz niškog ogranka Dveri, pa pitaju nadležne zašto se čekalo više od 10 godina na tu akciju. Takođe, pitaju i ko je dozvolio da građani Niša toliko godina budu nepotrebno izloženi riziku od izlivanja, zapaljivanja i isparavanja štetnih materija iz tog otpada.\nPočelo uklanjanje oko 450 tona opasnog hemijskog otpada sa prostora nekadašnje EI u Nišu\n13:39, 1. 11. 2021.\nNakon što su stručnjaci godinama ukazivali da se u krugu nekadašnje Elektronske industrije u Nišu nalazi opasan hemijski otpad, što je pokazao i izveštaj Ujedinjenih nacija, počelo je njegovo otklanjanje. Oko 450 tona hemikalija trebalo bi da u novembru bude uklonjeno sa kompleksa, rekla je ministarka zaštite životne sredine Irena Vujović, ali nije precizirala gde će otpad biti zbrinut.\nOtvoren muzej uređaja niške Elektronske industrije u Naučno-tehnološkom parku\n16:04, 9. 6. 2021.\nTelevizori, radio prijemnici, rentgen cevi i drugi aparati proizvedeni u niškoj Elektronskoj industriji u periodu od njenog nastanka do 1995. godine izloženi su od danas u Muzeju industrijske i tehnološke baštine u Naučno-tehnološkom parku u Nišu. Otvaranje muzeja deo je obeležavanja prve godine poslovanja NTP-a.\n16:01, 3. 11. 2018.\nOni koji čuvaju stare aparate i uređaje koji su se nekada proizvodili u niškom gigantu Elektronskoj industriji, mogu da ih dostave niškim udruženjima koja organizuju izložbu “Niš – grad elektronike kroz vreme”, tokom trajanja Foruma naprednih tehnologija od 6. do 9. novembra.\n“Niš - grad elektronike kroz vreme” na Forumu naprednih tehnologija\n12:29, 25. 9. 2017.\nIako Niš još nema muzej industrijske baštine u kome bi građani svakodnevno mogli da vide stare aparate koji su se nekada pravili u Elektronskoj industriji, ove godine će ponovo od 17. do 19. oktobra biti priređena izložba u Oficirskom domu, u okviru 3. Foruma naprednih tehnologija.\n16:03, 14. 4. 2016.\nMogućnost da u stečaj ode firma EI Elmag, koja strujom i vodom snabdeva oko 150 kompanija u krugu Elektronske industrije u Nišu, što bi ugrozilo 2.000 radnih mesta u tom kompleksu, jedna je od tema o kojoj je sa privrednicima razgovarao ministar privrede Željko Sertić.\nBivši radnik MIN-a nastavlja štrajk glađu\n11:19, 22. 1. 2016.\nIako je bilo molbi gradskog rukovodstva da prekine štrajk glađu, Zoran Nešić bivši radnik MIN-a odlučio je da nastavi sa gladovanjem makar do utorka, kada bi trebalo da se održi novi sastanak sa predstavnicima Ministarstva privrede.\nŠtrajkuje glađu ukoliko Vučić ne dođe u Niš\n12:12, 15. 1. 2016.\nNakon skoro decenije neuspešne borbe i želje da dođe do svojih zaostalih plata, bivši radnik Mašinske industrije Niš Zoran Nešić stupiće u štrajk glađu ukoliko premijer Srbije Aleksandar Vučić ne dođe u Niš i kaže kada će plate biti isplaćene.\nVučić: Perišiću, zašto si tužio "Južne vesti"?\n15:35, 16. 9. 2015.\nPredsednik Srpske napredne stranke Aleksandar Vučić javno je, pred članovima Predsedništva stranke u petak uveče tražio objašnjenje od gradonačelnika Niša zašto je podneo tužbu protiv "Južnih vesti". "Predsednik me to nije pitao", tvrdi Perišić.\nPerišić tužio "Južne vesti", traži pola miliona za "duševni bol"\n14:18, 11. 9. 2015.\nNezadovoljan zbog objavljivanja intervjua sa bivšim šefom pregovaračkog tima za "Ei Niš", gradonačelnik Niša traži 500.000 dinara odštete za "intenzivne duševne bolove, zbog povrede časti i ugleda".


Na teritoriji PU Sombor sankcionisano više od hiljadu saobraćajnih prekršaja za nedelju dana - Somborski informativni portal - Agencija Soinfo\nNa teritoriji PU Sombor sankcionisano više od hiljadu saobraćajnih prekršaja za nedelju dana\n- avg 23, 2019\nU periodu od 12. do 18. avgusta sprovedena je međunarodna akcija pojačane kontrole saobraćaja, usmerena na otkrivanje prekršaja nepoštovanja ograničenja brzine kretanja.\nZa to vreme, na teritoriji Policijske uprave Sombor otkriveno je i sankcionisano ukupno 1.110 prekršaja, od kojih 1.046 prekršaja prekoračenja dozvoljene brzine kretanja, 21 prekršaj nekorišćenja sigurnosnog pojasa, 17 prekršaja nepropisne upotrebe mobilnog telefona i sedam prekršaja vožnje pod dejstvom alkohola.\nOva akcija je sprovedena u saradnji sa Evropskom mrežom saobraćajne policije u cilju uspostavljanja višeg nivoa bezbednosti svih učesnika u saobraćaju. Saobraćajni policajci tokom sedam dana akcije koristili su sve raspoložive uređaje za merenje brzine, a brzina je kontrolisana i u noćnim uslovima. Prilikom zaustavljanja svakog vozila koje je prekoračilo dozvoljenu brzinu kretanja, kontrolisano je i korišćenje sigurnosnih pojaseva, a svaki zaustavljeni vozač je i alkotestiran.\n“Apelujemo na vozače da se pridržavaju propisane brzine kretanja vozila, da ne voze pod dejstvom alkohola, da koriste sigurnosni pojas, da ne koriste mobilni telefon u toku vožnje ukoliko ne postoji predviđena oprema, kao i poštuju ostale saobraćajne propise jer na taj način čuvaju svoj i živote drugih učesnika u saobraćaju”, saopštili su iz Policijske uprave Sombor.\nViše iz ove kategorije « Italijanski Progetti kupio zemljište u Somboru - U planu izgradnja novih pogona za proizvodnju obuće\tDonacija somborskoj bolnici u vrednosti od 30 hiljada evra »\nJagnjetina ispod sača u kućnim uslovima


Nacionalne vesti - Petak 14.12.2018 - 12:15\nSve usvojeno jednoglasno i ekspresno FOTO: Printscreen\nUoči današnjeg glasanja u kosovskom parlamentu o formiranju vojske Kosova, na mostu koji deli severni i južni deo Kosovske Mitrovice stacionirano je više vozila KFOR-a.\nNa ulazu u južni deo Kosovske Mitrovice parkirana su četiri oklopna vozila i jedan kamion i džip, a reč je o austrijskom kontignetu Kfora, javlja izveštač Tanjuga sa lica mesta.\nSednica parlamenta na kojoj će na dnevnom redu biti samo tri tačke, odnosno tri zakona koji će obezbediti formiranje kosovske vojske, počela je oko 10. 30 sati.\nDa će ih podržati, izjasnile su se sve albanske parlamentarne grupe i manjinske zajednice, osim Srpske liste. Tokom razmatranja između dva čitanja, preporučeno je i više od 40 amandmana, sa izuzimanjem funkcionalnih odbora, o kojima se trenutno glasa.\nSednici parlamenta prisustvuju predsednik Kosova Hašim Tači, premijer Ramuš Haradinaj, ambasadori zapadnih zemalja, kao i predstavnici KFOR-a, Unimka i Euleksa.


HOROSKOP PO CIGANSKIM KARTAMA ZA DECEMBAR: BLIZANCE ČEKA VJENČANJE, RAKA TEŠKA ISTINA, A OVIM ZNACIMA STIŽE NOVAC I SMRT - Stranica 12 od 12 - Srebrenik.info\nProblemi u komunikaciji sa emotivnim ili bračnim partnerom, nesporazumi, pa čak I periodi ćutanja I distanciranja – sve to stoji zauzetim Ribama u prvoj polovini decembra. Potrebno je da pokažete više odgovornosti I poštovanja prema osobi koju volite. Treća dekada meseca donosi popravljanje zategnutih odnosa I moći ćete da funkcionišete lakše.\nŠto se slobodnih Riba tiče, vi ćete u većem delu ovog perioda biti okrenuti ka prošlim ljubavnim dešavanjima. Vidi se velika potreba da se obnovi odnos I komunikacija sa nekim od bivših partnera. Samo da znate, imate I nove ljubavne šanse, ali krajem decembra.


YU politika - Aktuelnosti: Opozicija kod nas: Trenutna situacija (4 od 5)\nOPOZICIJA KOD NAS: TRENUTNA SITUACIJA\n4. Sta je sa ostatkom opozicije?\nZoran Djindjic izgleda da nema nekakvih posebnih interesovanja za ove sastanke. Mozda i sa razlogom jer je pokusavao da spase svoje predsednicko mesto u stranci. Vladan Batic koji ide na sastanke ispred SZPa, ipak nije politicar kalibra jednog Djindjica.\nNebojsa Covic je postao "najostriji jezik" opozicije. Prosto je neverovatno sa kojim zarom ovaj covek kritikuje sadasnju vlast, ciji je clan bio do pre samo dve godine.\nDragoljub Micunovic je covek koji se ne pomera sa svog mesta. Politiku koju je gurao kao predsednik DSa, nastavio je i u Demokratskom centru. Nije uticajan, i ne vazi za veceg igraca.\nVojislav Kostunica je poslednji salonski politicar na nasoj sceni. Kao takav ni on nema nekakvu znacajnu tezinu, ali je rado slusan na sastancima, jer sve sto on kaze svi vec znaju, tako da mogu da obnove svoje znanje.\nDusan Mihajlovic, kao bivsi pripadnik DBa, ne vodi nekakve posebne rasprave na sastancima, ali je zato veoma recit na konferencijama za stampu, gde na sve nacine pokusava da ocrni sadasnju vlast.\nGoran Svilanovic je definitivno covek od koga se najvise ocekuje. Najumereniji je od svih svojih kolega, i kazu da je covek od reci i ideja. Ne insistira da se pojavljuje na sastancima. Pokusava da se priblizi narodu sa reklamama koje se objavljuju u politickim novinama, kao i sa posterima koji se nalaze po bill-board-ima sirom Beograda.\nNASTAVAK: Zasto jos uvek nema mitinga?


Brankica Stanković: Novi početak za "Insajder"\nBrankica Stanković prilikom primanja nagrade prošle nedelje u Njujorku\nZa srpsku novinarku Brankicu Stanković, koja je jedna od tri ovogodišnje dobitnice Nagrade za hrabrost u novinarstvu, glamurozna ceremonija u Holivudu bila je u upadljivom kontrastu sa neizvesnom situacijom koja njenu emisiju “Insajder” čeka u Srbiji.\nDobitnice ovogodišnje Nagrade za hrabrost u novinarstvu, koju dodeljuje Medjunarodna ženska medijska fondacija, posle prošlonedeljne dodele u Njujorku sinoć su se pojavile na specijalnoj ceremoniji u Los Andjelesu, čiji je cilj bio da se predstave i na zapadnoj američkoj obali.\nPosle brojnih domaćih i regionalnih priznanja za istraživačko novinarstvo, kao jedna od dobitnica ovogodišnje Nagrade za hrabrost u novinarstvu, urednica “Insajdera” Brankica Stanković našla se u društvu reportera CNN-a sa konfliktnih područja Arve Dejmon, i Solanž Lusiku Nsimire, urednice lista "La Suveren" iz Konga.\n“Njih dve zaista svoj posao rade, po mom mišljenju, najbolje na svetu i od njih može dosta da se nauči. Svaka za sebe je u posebno teškoj situaciji i naravno da u tom smislu je lakše kada se nadjete u takvom okruženju. Ono što je za mene je poražavajuće ta razlika izmedju Amerike i Srbije, što se u Americi nečiji uspeh ne dovodi u pitanje, naprotiv svi ga poštuju, a u Srbiji se svačiji uspeh dovede u pitanje i to je loš osećaj koji imam dok sam ovde… kako se oni odnose prema nekome ko je uspeo, a kako se odnosi zemlja u kojo živim i u kojoj sam rodjena. U svakom slučaju, ova nagrada puno značiti za naš dalji rad, a ujedno je i velika obaveza, kao i svaka nagrada koju smo dobili do sada, mi smo se trudili da svaki put pudemo što bolji, tako će biti i sad“, izjavila je Brankica Stanković iz Los Andjelesa za Glas Amerike.\nU razgovoru za naš program preko Skajpa, Ana Šiler, portparol Medjunarodne ženske medijske fondacije, istakla je da tri dobitnice povezuje želja da iznesu činjenice u javnost uprkos rizicima koji im prete.\n„Arva Dejmon, na primer, putuje po Bliskom istoku i pokriva konflikte, Solanž Lusiku Nsimire je urednica lista u istočnom Kongu i izveštava o korupciji, a takodje se bori za ženska prava. Brankica Stanković izveštava o korupciji, zloupotrebi vlasti i zloupotrebi finansijskih resursa u svojoj zemlji. Sve su zbog toga postale neprijatelj ljudi koji drže vlast i ne žele da je izgube, a posebno u slučju Solanž i Brankice, to je ugrozilo njihov život“.\n„Ono što je možda paradoskalna situacija u svemu ovome je što dok smo kao novinari 'Insajdera' dobijali prestižnu nagradu, naslovne strane u Srbiji su bile da se meni sprema otkaz i da se 'Utisak nedelje' više ne emituje, čula sam da se jutros radijski 'Kažiprst' odjavio u toj formi, mi smo već rekli da ne vidimo budućnost Insajdera na zabavnoj televiziji, a pred nama je, mislim, nekakav novi početak, u kom smislu – videćemo“.


Novo izdanje Street art festivala Herceg Novi: Raspisan Konkurs za izradu rješenja za oslikavanje murala\nPlan postavljanja privremenih objekata\npetak, 10 avgust 2018 14:28\nNovo izdanje Street art festivala Herceg Novi biće održano u septembru, kada će odabrani umjetnici slikati murale na tri lokacije u gradu.\nCilj Street art festivala je oplemnjivanje javnih prostora i promocija grada kao mjesta ugodnog življenja, uz istovremenu afirmaciju savremenih formi umjetnosti, ističu iz Sekretarijata za kulturu i obrazovanje Opštine Herceg Novi.\nRaspisan je Konkurs za izradu rješenja za oslikavanje murala na temu „Sklad prirode i ljudi“ i Sekretarijat poziva sve zainteresovane kreativce da predlože svoja likovna, umjetnička rješenja.\nZa oslikavanje murala određeni su betonski zidovi na tri lokacije – u Meljinama, na Dubravi i na Toploj.\nOvogodišnja tema „Sklad prirode i ljudi“ ima za cilj stvaranje i promociju idejnih rješenja koja će objediniti prirodu i čovjeka, te na taj način privući pažnju i natjerati na razmišljanje.\nUzevši u obzir da se murali realizuju u javnom prostoru, posebno su dobrodošli radovi koji estetski korespondiraju i kreativno oslikavaju kontekst grada i lokalne zajednice, navedeno je u Konkursu.\nPravo učešća na konkursu imaju stručna lica iz oblasti umjetnosti, pojedinci ili umjetničke grupe, koje imaju najmanje tri izvedena murala. Predlog murala ne smije biti prethodno izveden.\nPrijave na konkurs sa propratnom dokumentacijom i projektnom formom podnose se u roku od 15 radnih dana od dana objavljivanja na sajtu Opštine, a najkasnije do 25. avgusta 2018. godine. O dostavljenim urednim prijavama odlučivaće komisija sačinjena od tri stručnjaka iz oblasti umjetničkog stvaralaštva.\nTri najbolja rada biće nagrađena novčanim nagradama u iznosu od po 200 evra. Autori prva tri nagrađena rada imaće priliku da oslikaju murale na predviđenim lokacijama, tokom trajanja Street art festivala u septembru 2018. godine.\nUslove i način prijave na Konkurs možete pogledati i preuzeti ovdje.\nOdržana edukativna tura „VODA U KRŠU“\nIzmjena režima saobraćaja tokom zatvaranja 50. Praznika mimoze i molba građanima da pomjere vozila\nOdržan prvi Mimoza kup u briškuli i trešeti\nPrivremena izmjena režima saobraćaja tokom trke karića 50. Praznika mimoze


🚌 Autobus Vranje → Falkenberg - Autobuske Karte | AutobuskiPrevoz.com\nAutobus Vranje - Falkenberg\nAutobuske karte za Vranje Falkenberg kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nInformacije za Autobus Vranje - Falkenberg\nVranje - Falkenberg se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Vranje - Falkenberg. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


NBLL Turnir: Voždovac brani titulu, Konjarnik i TDE prvi prete! | Double - Double\nNBLL Turnir: Voždovac brani titulu, Konjarnik i TDE prvi prete!\nJune 8, 2017 Stefan N.\tLeave a comment\nNBLL turnir je i zvanično počeo proteklog vikenda, a na programu smo imali ukupno osam utakmica u dva dana, a videćemo ko će biti ta ekipa koja će baciti rukavicu u lice dvostrukom šampionu, ekipi Voždovca.\nTurnir je otvoren utakmicom izmedju ekipa Konjarnik Kalmuci i Raja iz kraja, u subotu od 14 časova i 30 minuta. Iako je Konjarnik bio favorit u ovom susretu, nije im uopšte bilo lako da slome otpor mladih momaka u crno-plavoj opremi. Prvu četvrtinu su dobili rezultatom 21:15, ali se na poluvreme otišlo sa prednošću od samo jednog koša, pa su u drugom poluvremenu na. krilima Vladana Stankovića uspeli da slave rezultatom 63:59.\nStanković je sa 31 poenom bio i najefikasniji u svojim redovima, dok je na drugoj strani Krtolina sa 27 predvodio Raju iz kraja.\nU drugom meču, susrele su se ekipe Tandera, koja je spoj prošlogodišnjih sastava Tandera i Midorijame i ekipa Gerila. Gerile su slavile ubedljivim rezultatom 85:55, a predvodjeni su nekadašnjim juniorskim reprezentativcem, Filipom Smiljanićem koji je ubacio 38 poena i ukrao 6 lopti, dok je Boris Zekić dodao 16, uz 14 skokova, Pavle Apostolov je flertovao sa tripl dablom, imao je 12 poena, 14 skokova i 7 asistencija, a dvocifren je bio još i Drobnjak, koji je meč završio sa 14 poena. Na drugoj strani su poeni bili ravnomerno rasporedjeni, a svi su se upisali u listu strelaca. Najefikasniji je bio Maljugić sa 10 poena, po 9 su imali Rovčanin i Damjanović, a Obradović je meč završio sa 8 poena i po 3 asistencije i ukradene lopte.\nProšlogodišnji finalista, ekipa TDE sezonu je počela protiv FMP 3. Rezultatom 67:57 izašli su kao pobednici, a pošto su poznati kao ekipa koja voli da igra timski, valja spomenuti da su pogodili 28 šuteva iz igre, od čega je 23 bilo asistirano. Uroš Petronijević je bio najefikasniji sa 13 poena, pratili su ga Ćirić sa 12 i Gavrilović sa 10. U protivničkoj ekipi je najviše poena postigao čovek sa najpopularnijim imenom – Aleksandar Djordjević, 18 poena. Član Dinamika, Veljko Milinković je ubacio 14, dok je Radojević završio meč sa 11 postignutih poena. FMP3 je izgubio čak 14 lopti, a napravili su i 16 prekršaja.\nZapuštena bagra je predvodjena Bojanom Sabovljevićem, koji je ubacio 16 poena i uhvatio 6 lopti savladala FMP 3 u jednoj tesnoj i neizvesnoj utakmici, rezultatom 51:47. Verovatno je i termin od 13 časova malo uticao na efikasnost, ali su ulogu imale i jake odbrane ove dve ekipe. Nikoa Pavlović je zabeležio dabl dabl učinak i dodatno pomogao svojoj ekipi da dodje do trijumfa sa 12 poena i 11 skokova. U redovima poraženih, Djordjevića nije služio šut, šutirao je tek 3/10 iz igre i meč završio sa osam poena, ali je zato uhvatio 12 skokova. Milinković je ovoga puta bio najefikasniji sa 14 poena, 10 skokova i 2 ukradene lopte, dok je Ivan Vuksanović dodao 12. Zapuštena bagra je imala 14 skokova više, a zanimljivo je da su imali samo jednu asistenciju više od FMP3, 7:6.\nU narednom susretu imali smo Tandere i ekipu K2NBG. Uprkos drugom porazu, Marko Rovčanin je imao sjajnu partiju, gde je postigao 32 poena, od ukupno 58 koliko je postigao ceo tim Tandera, a falio mu je i jedan skok za dabldabl učinak. U pobedničkim redovima, Luka Okuka 29 poena, 8/18 za tri poena, a dvocifren je bio još i Nemanja Cvijetić sa 12 poena i 4 skoka. Tanderi su možda i neočekivano na dva poraza i već za nekoliko dana će imati priliku da poprave utisak. I za kraj da konstastujemo samo rezultat ove utakmice, 58:62.\nTDE Je došao do druge pobede, ovoga puta nad ekipom Gerila, a rezultat je glasio 66:59. Najbolji defanzivac TDE, Nikola Šukalo, bio je i najefikasniji pojedinac sa 17 poena i 7 skokova.Ćirić još jednom dabl dabl 13 poena i 10 skokova. Na drugoj strani, Smiljanić je predvodio Gerile sa 19 poena i 5 asistencija, a Marko Drobnjak je ubacio 17 poena. Zanimljivo je da su Gerile za 2 poena šutnule 40 puta, naspram 26 ekipe TDE, dok su obe ekipe pogodile po osam trojki, s tim što je TDE šutnuo dve trojke više.\nRaja iz kraja je izgubila i drugi susret na turniru, ovoga puta od ekipe 3XS, rezultatom 64:54, pri čemu je pobednički sastav vodio od samog starta, a već na poluvremenu su imali dvocifrenu prednost i konstantno koristili visinu svog centra, Džejmsa Hemšira, a Miloš Djerić je bio veoma dobro raspoložen i ubacio je 23 poena, a na drugoj strani Aleksa Popović 21.\nKako se u narodu kaže da najbolje ostavljamo za kraj, tako je bilo i u slučaju prvog vikenda našeg turnira. U poslednjoj utakmici od 20 časova i 30 minuta, snage su odmerile ekipe Konjarnika i FONa. Konjarnik je slavio tesnim rezultatom 85:80, a na terenu je sve “prštalo” od pleja do centra. Stefan Igrutinović je predvodio ekipu FONa sa 20 poena i 5 asistencija, nekadašnji košarkaš Voždovca, Aleksa Buha je ubacio 17 poena, a Filip Nikolić 14 uz 8 uhvaćenih lopti. Centarski tandem Stanković – Stepić ukupno je ubacio 50 poena(obojica po 25), s tim što je Stanković imao 14 skokova, a Stepić 3 manje. Veljović je dodao 18 poena uz 10 skokova, a verovatno najbolji “two way” igrač amaterskih liga, Aleksandar Trajković je meč završio sa 10 poena, 10 asistencija i 3 skoka.\nTo je bilo sve što se tiče prvog vikenda, organizatori su iskoristili ovu priliku da vas pozovu da i vi dodjete na Novi Beograd, tačnije u Osnovnu školu Branko Radičević u bloku 45 i uživo pogledate neke od boljih ekipa iz amaterskog ranga košarke.


Fudbalski savez Urugvaja objavio je da su pozitivna dva testa, osim napadača Atletiko Madridda, virus je otkriven i kod Rodriga Munjoza.\nIako nijedan od njih nema simptome, oni su izolovani i neće biti u konkurenciji za sastav koji će se suprotstaviti Brazilu u kvalifikacijama za Mundijal. Suarez će propustiti i utakmicu koja u subotu očekuje Atletiko protiv bivšeg Urugvajčevog kluba Barselone.\nARMIN HODŽIĆ SE PRIKLJUČIO DŽEKU: Novi slučaj korone u reprezentaciji BiH\n16. 11. 2020. u 20:53\nNAJGORA VEST ZA "ORLOVE" PRED BARAŽ! Dušan Tadić zaražen virusom korona?\n02. 11. 2020. u 16:51\nfudbal virus korona korona virus Luis Suarez


Niška televizija » Snažni vazdušni udari Rusije na mestu obaranja aviona\nSnažni vazdušni udari Rusije na mestu obaranja aviona\nObjavljeno 25.11.2015. 16:57\nLONDON – Ruski ratni avioni izveli su snažne vazdušne udare u provinciji Latakija na severu Sirije, dan nakon što je Turska oborila jedan avion Rusije na tom području, saopštila je danas Sirijska opservatorija za ljudska prava.\nJedan aktivista na terenu potvrdio je da je gađana oblast Džabal Nuba, gde su ekstremisti u utorak uništili jedan ruski helikopter koji je, pod neprijateljskom vatrom, bio primoran da prinudno sleti.\nOd posade helikoptera, poginuo je jedan član, dok su ostali spaseni.\nDrugog pilota su spasile ruske i sirijske specijalne snage.\nOd 30. septembra ruske vazduhoplovne snage izvode udare na mete terorista u Siriji, naveo je TAS S.\n25 Novembar 2015 13:57\nSpasen ruski pilot, sirijska vojska ga vodi u rusku bazu


Za koje nam poslove nedostaje ljudi? - Ozon Media\nSrbiji nedostaju tesari, armirači, zidari, stolari, keramičari, ali i frizeri, kuvari, pekari, konobari… To navodi za RTS Miloš Turinski iz Infostuda\nNapominje da su to poslovi koji mogu doneti dosta visoku zaradu.\nTurinski ističe da je na tržištu poslova koji ne zahtevaju visok stepen stručne spreme, najteže doći do kadrova iz oblasti nege i lepote, ugostiteljstva, građevine i mašinstva.\n“Mnogim poslodavcima nedostaju, pogotovo sada u letnjoj sezoni, ugostiteljski radnici poput kuvara i konobara. Granice su otvorene i svi kvalifikovani radnici su otišli na tih pet-šest meseci – u Crnu Goru, Hrvatsku ili Sloveniju da zarade malo više para nego što bi to mogli ovde, te su tako ostavili naše poslodavce u Srbiji da opet budu u potrazi za novim radnicima, a do njih je jako teško doći”, objašnjava Turinski.\n“To najviše napominjem zbog svih onih koji tek treba da se školuju. Zato što od tih poslova beže, beže jer misle da su ti poslovi manje vredni, da neće dobro proći na tržištu rada. Smatraju da bi trebalo da upišu fakultet da bi lakše došli do posla, a zapravo se situacija na našem tržištu obrnula”, kaže on.\n“Mnogi poslodavci nude one najniže zarade od 30.000 pa do 40.000 dinara. S druge strane, takvi oglasi su neretko znali da prođu bez prijava. Međutim, imali smo i poslodavce koji traže kvalitetnog frizera i nude zarade od 80.000, 100.000. Jednom je bila čak početna zarada od 1.500 evra, i na takve oglase znamo da imamo i više stotina prijava”, naglasio je Turinski.\nPodseća da su sezonski poslovi dobro plaćeni, ali da je kandidata ipak malo, jer, kako kaže, naši ljudi nisu voljni da se sele na dva-tri meseca.\n“Imamo problem da nađemo berače malina. Iako su dnevnice dobre, ljudi odbijaju takve poslove samo zato što im je teško da se izmeste iz mesta stanovanja. Ljudima je jako teško da ostave svoje porodice na određeni vremenski period iako su dobre dnevnice, iako imaju smeštaj i obrok. Čak i uz takve uslove je mnogo teško naći sezonske radnike”, objašnjava Turinski.\nAplikacija za PRIJAVI animalni otpad


Mej: Sirija pokušava da sakrije činjenice o gasnom napadu\n► Mej: Sirija pokušava da sakrije činjenice o gasnom napadu\nBritanska premijerka Tereza Mej je danas rekla da Sirija pokušava da sakrije činjenice o navodnom hemijskom napadu i da joj Rusija u tome pomaže.\nMej je britanskim poslanicima rekla da nijedna grupa u Siriji, osim vlade, nije mogla da izvede napad na Dumu 7. aprila u kome su navodno poginule desetine ljudi.\nPremijerka brani svoju odluku da se pridruži američkim i francuskim raketnim udarima na mete u Siriji jer neki poslanici smatraju da je pre odluke trebalo da konsultuje parlament.\nPrema njenim rečima, zapadni saveznici nisu imali drugog izbora osim da pokušaju da obuzdaju "odvratnu" upotrebu hemijskog oružja.\nMej je rekla da je vojna akcija "ispravna ne samo moralno već i pravno"\nBritanska funta izgubila je danas gotovo jedan procenat vrednosti u odnosu na evro i na dolar kao posledicu tenzija oko izlaska Velike Britanije iz Evropske unije, čije odlaganje je zatražila...


Posle brojnih negativnih testova na trudnoću pomišljala je da odustane, a onda je saznala da je trudna: Čuvena glumica (41) čeka prvo dete i van sebe je od sreće - Zena.rs\nČuvena glumica dugo je priželjkivala da postane mama i u 41. godini saznala je da će se njena želja ostvariti.\nGlumica Mena Suvari sa suprugom čeka prvo dete Foto: Profimedia\nGlumica Mena Suvari i njezin suprug Majkl Houop dobiće narednog proleća sina, piše "ET online".\n"Još obrađujem tu vest i prihvatam polako da mi se događa nešto divno. Ovo je veoma emotivnoo iskustvo. Nisam mogla da verujem kada su mi rekli. Morala sam da naučim da se borim sa pojačanim apetitom i novim navikama spavanja", rekla je Mena Suvari.\nGlumica se udala pre dve godine, a posle brojnih negativnih testova na trudnoću pomišljala je da odustane.\nMena Suvari i Majkl HoupFoto: Profimedia\n"Rekla sam - ako je suđeno, desiće se. Svako jutro sam merila temperaturu i mokrila na štapiće za ovulaciju. Očekujete da se nešto dogodi, a ne dešava se. Bila sam pod stresom", opisala je probleme sa začećem.\nNakon što je rešila da se vrati poslu u julu je osetila "neobične simptome".\n"Pravo čudo. To je nešto što sam oduvek želela, a na kraju se dogodilo kad sam prestala da kalkulišem", poručila je.\nMena je otkrila da joj u trudnoći najviše prijaju voće i indijska hrana, kao i da će se poroditi kod kuće.


Vesti online / Vesti / Ex YU / Muk na Trgu Krajine\nU glavnom gradu Republike Srpske novogodišnji praznici protekli su u napetoj atmosferi dok su svi javni skupovi otkazani. Velika je nepoznanica gde je i šta se desilo sa Davorom Dragičevićem, ocem stradalog Davida, za kojim policija traga.\nDavor Dragičević na protestu 30. decembra\nProslave Nove godine na trgovima Banjaluke su otkazane, dok je policija zabranila dalja okupljanja grupe Pravda za Davida. Ovaj nepopularan potez vlasti na izmaku stare godine desio se nakon protesta u nedelju kada je više hiljada ljudi tražilo da se otkriju počinioci ubistva 21-godišnjeg Davida i kad je poslednji put viđen njegov otac Davor Dragičević.\nPolicijska uprava tvrdi da je bio prijavljeni javni skup, na Trgu Krajine, ali da se on nastavio kao javni skup u pokretu, za šta nije dobijena dozvola. Policija je i uhapsila desetak građana, uglavnom članova grupe Pravda za Davida, pod optužbom da su narušavali javni red i mir, ali je većina njih posle saslušanja puštena.\nMajka stradalog mladića Suzana prvo je izjavila da je njen bivši suprug uhapšen, ali kasnije je rekla da ni ona sa sigurnošću ne zna gde se Davor nalazi.\n- Čula sam da je uhapšen. Zvali smo SUP gde su rekli da tamo njega nema. Ja dalje ništa ne znam, da li je uhapšen, da li se krije, gde je i šta je... Dobijam informacije sa milion strana, ne znam kome da verujem - kazala je Suzana novinarima, nakon što je poslednjeg dana stare godine u Sabornom hramu Hrista Spasitelja sa stotinak građana zapalila sveće za svog pokojnog sina.\nU Banjaluci je napeto i niko sa sigurnošću ne može da kaže kako će se dalje odvijati događaji u vezi sa protestima Grupe Pravda za Davida. Oglasio se i predsedavajući Predsedništva Bosne i Hercegovine Milorad Dodik, optužujući učesnike skupa da su "nasiljem pokušali da ometaju sve druge građane, koji su imali nameru da na najlepši način provedu praznike".\n- Svi koji su činili nasilje treba da budu privedeni i da odgovaraju. Mislim da je ovo prevršilo svaku meru - izjavio je Dodik.\nDodao je da podržava svako "zakonsko postupanje policije", a da organizatori moraju da odgovaraju, jer nisu na adekvatan način organizovali i proveli skup.\nNovinar i analitičar iz Banjaluke Dragan Bursać izjavio je za Bi-Bi-Si na srpskom da je "trenutno nemoguće zdravorazumski predvideti šta će se dešavati" i da je "situacija na terenu takva da niko nikome ne veruje".\n- Nejasno je na šta Dodik misli kada govori o nasilju grupe Pravda za Davida. Ti ljudi protestuju više od 280 dana i nije bilo nijednog incidenta, nijednog bačenog papirića nije bilo. Pominjanje nasilja je izvrtanje teza - kaže Bursać, podsećajući da od marta roditelji i građani okupljeni u pokretu Pravda za Davida pokušavaju da od nadležnih institucija dobiju odgovor ko je ubio 21-godišnjeg studenta Elektrotehničkog fakulteta u Banjaluci.\nBanjalučka policija je saopštila da traga za pet osoba, među kojima je Dragičević, kao i opozicioni poslanik Draško Stanivuković koji podržava proteste i jedan je od glavnih motivatora protesta. Stanivuković je preko Fejsbuka poručio da će "doći kad bude hteo".\nOsim njih dvojice "zbog sumnje o počinjenim krivičnim delima i prekršajima" policija traga i za Stelom Milanović, Stefanom Blagićem i Njegošem Tomićem dok se Aleksandar Gluvić sam javio policiji i nalazi se na ispitivanju. I predsednik opozicione Partije demokratskog progresa Branislav Borenović je izjavio da je bio na informativnom razgovoru u banjalučkoj policiju zbog učešća na protestima.\nI Haris Džinović nepoželjan\nPretposlednji dan stare godine trebalo je da prođe u muzici popularnog folk pevača Harisa Džinovića čiji je nastup bio najavljen ispred Muzeja savremene umetnosti u Banjaluci. Lokalni mediji su preneli da su do bine došli građani koji su nosili zastave sa likom Davida Dragičevića. Uzvikivali su "Pravda za Davida" i "Harise odlazi", nakon čega su gradske vlasti saopštile da je koncert otkazan.


Šarović: Ne interesuje me sastanak u Beogradu | Balkan Vijesti | Al Jazeera\nJednostavno sam orjentisan na pitanja koja smatram da su mnogo važnija sve ostalo, bar za mene, nije u prioritetu, poručio je Šarović (Anadolija)\nZamjenik predsjedavajućeg Vijeća ministara BiH i ministar vanjske trgovine i ekonomskih odnosa BiH Mirko Šarović izjavio je da ne očekuje ništa od sutrašnjeg sastanka predsjednika Srbije Tomislava Nikolića i premijera Aleksandra Vučića sa liderima Srba iz BiH.\nŠarović je kazao kako ga “uopšte ne zanima” sastanak srbijanskog državnog vrha sa liderima srpskog naroda iz BiH.\nPredsjednik Srbije Tomislav Nikolić i premijer te zemlje Aleksandar Vučić zakazali su za sutra u Beogradu sastanak sa liderima srpskog naroda u BiH na kojem će biti riječi o koracima nakon zaključaka Upravnog odbora Vijeća za implementaciju mira u BiH.\nPredsjedavajući Vijeća ministara BiH Denis Zvizdić komentarisao je stav PIC-a.\n„Stav Upravnog odbora Vijeća za implementaciju mira, odnosno jasno prepoznavanje suštine i uzroka problema kao i precizno definisanje antidejtonskog i antiustavnog karaktera najavljenog referenduma u manjem bosanskohercegovačkom entitetu Republika Srpska, predstavlja pozitivan, ali još uvijek nedovoljan iskorak u cilju zaštite ustavno-pravnog poretka BiH i poštivanja odluke Ustavnog suda BiH. Umjesto da se okrenemo evropskoj i NATO budućnosti BiH, ekonomskom razvoju i poboljšanju standarda za sve građane Bosne i Hercegovine, pojedinci i političke snage u bh. entitetu RS u fokus predizborne kampanje stavljaju referendum i širenje straha od nepostojeće opasnosti od „drugog i drugačijeg“, zamagljujući pri tome, nepovoljnu ekonomsku situaciju i izbjegavajući očekivanu obavezu da građanima entiteta RS-a predoče vizije, planove i projekte koji će voditi ka boljoj socio-ekonomskoj situaciji i novom zapošljavanju“, navodi predsjedavajući Vijeća ministara BiH.\nZvizdić naglašava kako smo svjedoci da je referendum u potpunosti suspendovao ključne teme bitne za lokalne zajednice, čime je postao važniji od životnih pitanja poput izgradnje infrastrukture, puteva, vodovoda, škola, zdravstvenih, sportskih i objekata kulture. Uz to, najavljeni referendum predstavlja flagrantno kršenje Ustava BiH i temeljnih odredbi Općeg okvirnog sporazuma za mir što je dovelo do povećanja tenzija i ugrožavanja mukotrpno izgrađenog mira i stabilnosti u BiH.\nOn navodi kako je važno da razum i logika zamjene uzavrele strasti, da oštra i nepotrebna nacionalistička retorika ustupi mjesto civiliziranom političkom dijalogu i da konačno ekonomske teme počnu dominirati nad povicima o hegemoniziranju baziranom na iracionalnim strahovima. Jer, ko god misli da može prepasti Bošnjake ili da se bilo ko u BiH treba bilo koga plašiti, u velikoj je zabludi i očito da nije ništa naučio iz bliže prošlosti.\nMinistar unutrašnjih poslova Srbije Nebojša Stefanović naglasio je da vlada njegove zemlje čini sve kako bi se održala stabilnost u regionu, ali i kako će Srbija uvijek biti oslonac Republici Srpskoj.\nStav PIC-a povodom referenduma u RS nema značaja, tvrdi predsjednik RS-a Milorad Dodik. Dodaje da će o ovoj temi sutra razgovarati sa predsjednikom i premijerom Srbije.\n“Srbija je potpisnica Dejtonskog sporazuma, te je Aneksom 10 tog sporazuma predviđeno uvođenje visokog predstavnika i njegova obaveza da zemljama potpisnicima sporazuma, redovno dostavlja izvještaj o svom radu, što se nikada nije desilo. To znači da su ignorisali i kršili međunarodni akt kojim je osnovan sam visoki predstavnik. To je tema koja će sutra biti stavljena na dnevni red kako bi se vidjelo na koji način Srbija, zemlja koja ima pravo i obavezu da dobije izvještaj, to treba i može da zatraži”, navodi Dodik.\nSastanku u četvrtak, 1. septembra, u Beogradu, kojem je domaćin Nikolić, prisustvovat će, osim Vučića, član Predsjedništva BiH Mladen Ivanić, predsjednik Dodik, premijerka RS Željka Cvijanović i predsjednik Srpske demokratske stranke Mladen Bosić, saopćeno je iz kabineta predsjednika Srbije.\nRusija izdvojila mišljenje\nNakon sastanka u Sarajevu, PIC je poručio da neće tolerirati bilo kakvo kršenje Dejtonskog sporazuma, uključujući i pokušaje otcjepljenja.\nU zajedničkoj izjavi ambasadora zemalja članica PIC-a, uz izdvojeno mišljenje ruskog ambasadora, navodi se da je Ustavom BiH “nesumnjivo utvrđeno da su odluke\nUstavnog suda BiH konačne i obavezujuće i da su entiteti u obavezi da poštuju odluke institucija BiH”.\nMirosavljević: Odluka PIC-a ide u direktnu korist Dodika\nAmbasadori Vijeća za provedbu mira u Sarajevu raspravljaju o najavljenom referendumu o Danu Republike Srpske. Visoki predstavnik i američka ambasadorica ranije su iznijeli stav da se referendumom krše Dejtonski mirovni sporazum i Ustav BiH, dok je Rusija tvrdila da entitet ima pravo na referendum. Sjednica PIC-a trebala je biti održana prije sedam dana, ali su […]\nPoslanica SNSD-a demantirala prijetnje Bošnjacima\nMilica Marković ranije je izjavila da se Bošnjaci trebaju plašiti vježbe pripadnika policije Srbije i bh. entiteta Republika Srpska, jer su ‘pokazali snagu’.


Održan Festival folklora Srba iz regiona | Skupština Grada Novog Sada\nOdržan Festival folklora Srba iz regiona\nFestival folklora Srba iz Krajine, Republike Srpske i Federacije BiH održan je večeras u Srpskom narodnom pozorištu, a tokom večeri na sceni Jovan Đorđević SNP-a nastupio je velik broj kulturno umetničkih društava, koje čine Srbi poreklom iz regiona.\nPre umetničkog dela programa, predsednik Skupštine Grada Novog Sada Zdravko Jelušić poručio je da je Novi Sad bio grad početka i onima koji su bežeći od zla ostali u njemu.\n– Ne želim da ih podsećam na strašne uspomene, ali i te kako želim da im se svima zahvalim što su ostali baš ovde, dajući ovom gradu novu energiju, donoseći u ovaj grad kulturna nasleđa. Večeras ćete kroz pesmu i igru biti u prilici da dotaknete svoje nadublje emocije vezane za rodni kraj, ali i pošaljete poruku nošenu pozitivnom energijom da je upravo Novi Sad i Srbija sigurna luka u kojoj ćete nastaviti da negujete tradicije čuvane vekovima – kazao je predsednik novosadske Skupštine.\nOn je dodao da treba da se ponosimo Novim Sadom.\n– Juče je bio Srpska Atina, a danas je ne samo to već i Omladinska prestonica Evrope 2019. godine i Evropska prestonica kulture. Verujem da ne bi to bio bez vaše energije, vašeg folkora i bez vas – zaključio je predsednik gradskog parlamenta Zdravko Jelušić.\nIzaslanik predsednika Republike Srbije i direktor Kancelarije za Kosovo i Metohiju Marko Đurić istakao je da politika Vlade Srbije i predsednika Republike Srbije Aleksandra Vučića pomoći Srbima, svima i svuda.\n– Srbija je danas više u poziciji da pomaže našem narodu u celom regionu. Očuvanje našeg identiteta, naše kulture je nešto što je prioritet. Živimo u teškom vremenu, jasno je da postoje oni kojima smeta srpski identitet u svim njegovim oblicima, ali naše ja da posvećenošću, istrajnošću, ljubavlju prema našem rodu, našem identitetu i našoj kulturi, uz snažnu zaleđinu državnih institucija Republike Srbije čuvamo vezu svih Srba sa maticom i da kao država Srbija pružamo garancije za miran opstanak Srba koji su se našli podeljeni širom balkanskog poluostrva – podvukao je Đurić.\nMinistar zdravlja i socijalne zaštite Republike Srpske i izaslanik predsednice Republike Srpske Dragan Bogdanić ocenio je da ovaj Festival predstavlja značajan i veličanstven događaj “na kojem mi pokazujemo kako čuvamo svoju tradiciju, svoju kulturu, kako se držimo zajedno.”\n– Za nas ne postoje granice, mi smo jedan narod i upućeni smo jedni na druge, spremni jedni drugima da pomognemo – precizirao je Bogdanić, dok je pokrajinska sekretarka za kulturu, javno informisanje i odnose s verskim zajednicama Dragana Milošević poručila da je festival od velikog značaja.\n– Ovim festivalom čuvamo i negujemo vrednosti srpskog naroda, svega onoga što su nam preci ostavili, a naši velikani gradili. Naša je obaveza ne samo da čuvamo naše nasleđe zbog nas, već zbog naše dece, naše budućnosti – zaključila je Milošević.\nOvogodišnji Festival je četvrti po redu, a manifestacija je revijalnog karaktera, koja čuva i neguje nematerijalno kulturno nasleđe Srba iz regiona. Organizatori su Zavičajno udruženje “Sava Mrkalj” i Savez Srba iz regiona, čiji je predsednik, narodni poslanik Miodrag Linta izdvojio osnovne ciljeve Festivala.\n– Afirmacija, prezentacija, prenošenje i očuvanje izvorne krajiške igre, pesme i plesa, kako bi se javnosti pokazalo da u regionu i dalje postoji svest za očuvanjem kulture i tradicije Srba – kazao je Linta.\nOrganizatori festivala su Savez Srba iz regiona i Zavičajno udruženje “Sava Mrkalj”, a ovogodišnji Festival okupio je više od 300 učesnika, članova kulturno-umetničkih društava. Pored KUD-ova iz Srbije učestvuju i KUD-ovi iz Hrvatske, Republike Srpske, Federacije BiH i Mađarske, koji rade na očuvanju kulturnog nasleđa Srba u regionu a koji i dalje žive na tim prostorima.


Goran Jovanić - Tajna Ognjenog Zmaja - Konkursi regiona\nGoran Jovanić nove knjige Presing izdavaštvo Srbija\nby KR 08/06/2018 13/06/2018 0210\nU prodaji je novi roman Gorana Jovanića – Tajna Ognjenog Zmaja. Roman Tajna Ognjenog Zmaja po recenzijama Mileta Aćimovića Ivkova i Petra Arbutine predstavlja žanrovski hibrid, detektivski, avanturistički kao i roman tajne. Ivkov primećuje da je roman filmičan, da postoji dramsko klupko koje se istovremeno i zapliće i otpliće u više iznenađujućih pravaca i ishoda. Na taj način pažnja čitaoca se drži napetom. On zapaža da spoj mistične, mistifikovane i zatajene istorije, istraživačke, naučničke literature i odsudne moći novca i vlasti predstavlja model za izgradnju uzbudljive priče kao u filmovima o Indijana Džonsu I Da Vinčijevom kodu.\nSa druge strane, S obzirom da radnja počinje u Americi i da se prenosi na Srbiju, Petar Arbutina takođe zaključuje da roman nosi filmičnu atmosferu, razrešenje misterije nije kraj tajne, ona je mnogo veća od zapleta priče. Arbutina primećuje da se metodom preciznog književnog kadriranja stvara dinamični potencijal triler zapleta kriminogenih likova i avanturističkih preokreta, kao i atmosferu koja je stalno na oštrici između života i smrti. Dalje zaključuje da struktura romana i njegovog semantičkog i metaforičnog konteksta može da se poistoveti sa ruskim babuškama: priča izlazi iz priče, nikada razrešenje misterije nije kraj tajne, koja je mnogo veća od zapleta priče i njenog očekivanog kraja.\nIz kritike Petra V.Arbutine:\nIz kritike Milete Aćimovića Ivkova;\n„Zasnovavši u romanu Tajna Ognjenog Zmaja žanrovski složenu priču ukrštenih vremenskih perspektiva o potrazi za izgubljenim relikvijama, Goran Jovanić u njemu veoma dinamično, filmski scenično, pripoveda o prirodi i ulozi moći u ljudskom životu i istoriji. Organizujući roman kao žanrovski hibrid, kao detektivski, avanturistički i kao roman tajne on je, aktivirajući saznanja o daljoj istoriji i njenim zatamnjenim poljima, period propadanja srpske srednjevekovne države povezao sa tragičnom istorijom minulog veka, širenjem fašističkog zla, ali i sa ništa manje dramatičnom savremenošću u kojoj se daleki, mistični, događaju u sudbinama junaka sudbinski prelamaju i preslikavaju.“